Ortzadar080314 by Deia.com - issuu\nortzadar larunbata, 2014ko martxoaren 8a. 346 zenbakia\nBIZITZAZ ETA BERE GELTOKIEZ Aukeran konpainiak maletak oholtzara eraman eta bizi-bidaia jarri du dantzan -- 4-5. orrialdeak --\nZERRENDA LUZE ETA â€˜KOLORETSUAâ€™ Jada sarean da euskal musikaren urtekaria. Entzun! eta Harrobia Lantzen-en esku -- 6. orrialdea --\nLarunbata, 2014ko martxoaren 8a\n‘Izarren hautsa’ kantaren lorratzaz\nHuraxe ere Donostiako Dferia jaialdian aurkeztu zuten. Orain, gainera, Baratza aretoa ireki dute Gasteizen Unaik eta Garazik. Taularen gainean egoteak abantailak ditu, baina kezkatzeko zenbait kontu ere bai, adibidez “kulerotan irten beharra”, Garazik aitortu duenez, barre artean; edota “euskarazko s eta z-ren ahoskera”, Unairen kasuan. Hannah Frances Whelan ingelesa da, ez daki euskaraz hitz egiten baina hori ez da oztopo izan ikuskizuna aurrera eramateko. “Testuak erdaraz sortu dira eta gero euskarara itzuliak”, dio Garazik. Oier Guillan idazleak Hautsak zituen beharretara moldatu eta landu zuen testua. “Arazorik ez du suposatu, baina bai testuaren lana handitu eta sakondu beharra”. Eszenografiari dagokionez, “poliki” hasi ziren. Aurrena gorputzarekin eta mugimenduarekin eta, pixkanaka eta paraleloki, alde eszenografikoari ekin zioten. “Biak elkartu genituenean, konturatu ginen elementu batzuk soberan zeudela eta kentzen hasi ginen, azkenean sei izatetik birekin gelditu ginen”, aipatu du Hannahk. Esaterako, atzeko oihalak (imajinak proiektatzen dira bertan) beraien behar guztiak betetzen zituela ohartu ziren.\nBizi-esperientzietatik abiatuta, galdera metafisikoei erantzuten diete Garazi eta Unai Lopez de Armentia gazteiztarrek. STUART MACDONALD\nBi neba-arrebaren bizipen errealak, haurtzarotik gaur egunera arte, azaltzen ditu Parasite Kolektiboak\n‘Hautsa’ dantza-antzerki ikuskizunaren bitartez. Donostiako Dferia jaialdian izango dira astelehenean\nZARREN hautsa egun batean bilakatu zen bizigai”, Xabier Leteren “hauts hartatikan”; orain, antzezkizun bat jaio da, Hautsa. Mikel Laboak ere musikatu zuen kanta ospetsuan oinarrituta dago obra poetiko eta sentsorial hau. Mugimendua, testua, irudia, musika, diseinua, bideo-proiekzioa eta argiztapena nahastu eta elkarren ondoan sostengatzen dituena. Hannah Frances Whelan dugu ikuskizun honen zuzendaria, bere hitzetan “argi” zuten hasieratik galdera metafisikoetan oinarritu nahi zutela antzezlana: “Gure esperientzien bitartez, betidanik izakiek beren buruei egin dieten galderei buruzko ikerketa egin nahi genuen. Denok galdetu diogu geure buruei, baina eszenan antzezleen erantzunak bakarrik agertzen dira”. Antzezle horiek Garazi eta Unai Lopez de Armentia neba-arreba gasteiztarrak dira. Beren biografietatik abiatuz, beste dimentsio batera\nhegaz egitera eramaten gaitu. Parasite Kolektiboa bera Hautsa sortzeko helburuarekin sortu zen, preseski. “Aurretik elkarlanean aritu garen lau artista gara”, argitu du zuzendariak; baina pieza hau aitzakiatzat hartuta sendotu da taldea. BESTE DIMENTSIOETAN BARRENA “Eszenako erlazioa errealitateko harremanean oinarritzen da, bizitutako esperientziak azaltzen dira adin ezberdinetan zehar. Baina ez dugu aukerarik galdu haratago eramateko eta beste dimentsioetan sartzeko, non errealitatea eta fikzioaren mugek topo egiten duten. Obrak haurtzarotik gaur egunera arte bidaia egiten du eta azkeneko eszenan ere gure erlazio profesionala aurkezten dugu”, agertu du Garazik. “Elkarrekin lan egitea bilatu dugu, honek gauza bat esan nahi du: ondo moldatzen garela elkarrekin”, erantsi du. Familiarteko harremana zena profesionalizatu ere egin zuten duela bi urte Itzulera ikuskizunarekin.\nORGANIKOA Ikuskizuna prestatzen urtebete eman du Parasite Kolektiboak, baina ez modu jarraian. “Hiru aldi izan ditugu material eszenikoa sortzeko. Gero testua sendotzeko denboralditxo bat eman genuen Oier Guillanekin batera. Horren ostean, aste beteko egoitza artistiko-teknikoa izan genuen Scène National de Bayonnen, eta bertan estreinaldia ere bai. Esan genezake erraza baino, organikoa eta gustagarria izan dela. Niretzako, osagarria eta betegarria”, aitortu du zuzendariak.\nHautsak Donostiako Dferia jaialdian izango du hurrengo geralekua Baionatik pasatu ostean. Bertan, Ikusgarrigintza alorreko Hogei’ta deialdiko irabazlea izan zen. Laukotearentzat “aukera paregabea” izan da, gainera, “publikoaren erantzuna oso ona izan zen. Estreinaldia ez ezik, entsegu batean ateak ireki genituen eta horren ostean hizketaldi bat egin genuen. Jendeak oso galdera argitsuak egin zituen, prozesutik ikuskizunera arte interesatuta egon zen”, eskertu du Hannahk.\nSaioak Intxaurrondoko kultur etxean izango du leku. STUART MACDONALD\nDferia ere “aukera interesgarria” dela diote Parasite Kolektibokoek: “Gure lana ezagutzera emateko eta bidea irekitzeko beste areto eta jaialdietan aurkezteko beta, alegia”. Bestetik, Donostiatik bueltatzen direnean ez dute atsedenik izango, pieza berri bat entseatzen hasiko baitira. Dantza-antzerkia izango da, eta protagonista, Garazi Lopez de Armentia bera.\nIKZIOEK, bistan ez ditugula ere, oroimenaren zokoren batetik errealitateak girotzen dizkigute. Hala, goizetan bulegora iristen naizenean, donde trabajo como si fuera tonta, pero Dios y el botones saben que no lo soy (Gloria Fuertesek idatzi bezala), negarrez, oihuka edo higigarriak errez hasi beharrean, barne barretxoak egin ditzaket, eta zin dagit, The Office britainiarrak islatzen duen testuingurua umore txikienaz ere bizitzeko, telesaila ikusi behar da.\nMetroan noala Daumierren irudiak ikusten ditut eta La Caixaren kutxazain urdinetik kolore bereko Picassoren koadroren bateko pertsonaia ikusten dut irteten. Aupa Etxebeste! memoriara etortzen zait Atrapado en el Tiempon bizi banintz bezain etengabe inguruko askoren ez dutena antzezteko esfortzuen aurrean; hori bere bizitza babesteko disimuluan bizi den Dexter inaktibo bat sentitzen ez naizenetan. Madrileko Plaza Nagusitik behera gona pausua kutsatzen zait eta Fortunata manerak hartzen ditut, eliza atarietan Guillerminak bilatzen ditut benefizentzia bat eraikitzeko diru eske, eta XIX.eneko orrialdeetan\neta ze barre, azken lerroetan zegoen. Guretzat. Emakume konplexu gabeontzat. Ligeresa markapean maionesak, margarinak, saltsak, kremak, zopak eta marmeladak komertzializatzen dira. Espainiar merkatuko lehenengotako light marka izan zen.\njarraitzen dut elizetako komedoreen atarietako jende ilaren ikuskizunaren aurrean. Hogeigarren mendean egin zuten gaur egun Lavapies auzora iritsi eta bere migrante, bere saltzaile legez kanpokoak… neurri handian azaltzen dizkidan Surcos pelikula, 50eko hamarkadan. Pasa den asteburuan irakurri nion Angel Errori iragarki batean Whitmanen aipua ikusi zuela eta sortu zitzaion ezinegonaz; nik Ligeresaren azken komunikazio estrategiaren berri izan dudanean sentitu dudanak Foster Wallacen ipuin bihurtu du estrategia horren berri ematen zuen testua. Monologas, non hiru aktore ezagunek, emakumeak, kontziliazio familiarraz, lanaz, seme-alabez, dietez, gimnasioez eta teknologia berriez emakumezkoen ikuspuntua proiektatzen baitute –hau hitzaldi bat balitz gaiak errepikatuko nituzke, hemen ez dut lekurik–. Hori guztia emakumeok gure buruaz barre egin dezagun, bizi gaitezen konplexu gabe, kulpa sentimendu gabe baina baita gure buruak zaintzeari uko egin gabe ere. Ni testuaren puntu honetan nire identitate sexualaz zalantza handiak izaten hasita nengoen (baina hori beste kontu bat da; edo ez hainbeste); berriaren mezua, ze antzerki\nMezua azken lerroetan zegoen. Guretzat. Emakume konplexu gabeontzat. ‘Ligeresa’ markapean ‘light’ maionesak, saltsak eta zopak komertzializatzen dira\nLight. Foster Wallacek marken irribarre plastikozkoaren atzean estrangulatzen zaitu eta nahiago izan dut Brueghel Zaharraren Jaujaren herrialdea koadrora salto egin, baina pinturaren kondenarik gabe, loditu nahian, lodi loditu, nire buruari beharrean gorputzarekin munduari barre egitea horixe izan daitekeenez gaur egun; (egia esan, arauak eskatzen duena baino argalago nago pairatzen ditudan haserre konstanteak direla eta: gogoratzen duzue Fernán Gomezen disertazioa Belle Epoque pelikulan? Bataioak marka ezabaezina ematen duenez, ezin elizaren kontra jo, ezta desertatu ere, oinetan zuen oztoporen batek soldadu izatetik libratu zuenez; azkenik, matrimonioa ere nahigabe errespetatzen zuen, emaztearekin baino tentetzen ez zitzaionez. Rebelde, infiel, y libertino por naturaleza, y viviendo como un circunspecto burgués dio; ni berdin, gorputzarekin barre egin nahian, eta hezurretan, serio).\n4. Lasai, ez da ezer gertatzen\n4. GAL, 30 urte\n2. Bizitzaren atea dukegu Ana Malagon. Elkar. heriotza 5. Hobe isilik\n2. 1512. Nafarroaren konkistaren ondorioak\n5. Eusebio Osa. Belaunaldi baten lekukoa\nJoxean Artze. Elkar.\nJean Louis Davant. Txertoa.\nPako Sudupe Elortza. UPV/EHU.\n3. Inurrien hiztegia\n6. Pasio krimena\n3. E.H.-ren historia laburra\nMariasun Landa. Pamiela.\nFernando Morillo. Gaumin.\nAnjel Lertxundi/Antton Valverde. Pamiela.\nDanele Sarriugarte Mochales. Elkar. 16,85 euro.\nFernando Pessoa. Txertoa. 144 orr. 14,95 euro.\n‘Xildas’ Antonio Manuel Fraga. Garbiñe Ugarte (itzul.). Sushi books. 220 orr. 12 euro.\nBarrunbeetan barre- Etortzeke diren na, aurreiritziez aske belaunaldi pluralak\nBizileku baten bila Xildas iratxoarentzat\nBikote haustura mingarri bat du abiapuntu; emakumezko baten kontakizuna bakarrik iritsiko zaio, ordea, irakurleari, obsesio bihurtuta. Horregatik, ez ohiko intentsitatez barneratu da idazlea pertsonaiaren barrunbeetan, erraiak agerian utziz, ez bere buruaren ez inoren aurrean biluzteko lotsarik gabe. Aurreiritzirik gabeko barne bakarrizketa batean murgilduta, protagonistak ordura arteko bere bikote harremanak xehatuko ditu, inoiz utzi ez duten mamuen aurrez aurre jarriz.\nSesgañako marinel herrian, eguneroko bizitzak ez dio fantasiari tokirik uzten. Egun batean, Catuxak, bederatzi urteko neska bihurri batek, Xildas izeneko iratxoa ezustean aurkitzen duen arte. Ulises eta Uxía bere lagunekin, eta are Vicente bere etsaiarekin batera, Catuxak plan bat asmatuko du Xildasi bizileku berri bat aurkitzen laguntzeko. Bien bitartean, Izan jaun ez-atseginak kontuak eskatuko dizkio Catuxari bere jabetzan gertatuko bihurrikeriengatik.\n“Izan zaitez plurala, unibertsoa bezala”, zioen Fernando Pessoak, eta halakoxea izan zen haren unibertsoa: ahots ugarikoa (heteronimoak), kontraesanez betea (iritzianabasa), duda-mudazkoa (egonezina). Poesia heteronimo nahiz ortonimoaren bilduma hau pluraltasun horren erakusgarri da. “Oraindik etortzeko den belaunaldi batekoa nauzue”, idatzi zuen Pessoak, igarri ezinik belaunaldi batekoa barik belaunaldi sail batekoa izango zela.\nEditorial Iparraguirre S.A. Zuzendaria: Bingen Zupiria Ardura: Iñaki Mendizabal Elordi (mendi@deia.com) Koordinazio lana: Amaia Santana (asantana@deia.com) Diseinua: Jesús Santamaría Maketazioa: Naroa Etxebarria Zuzenketak: Iratxe Gaztañaga Portada: Ignacio Urrutia Lege Gordailua: BI 1720-06\nArteek bat egiten duten geltokia Donostiako Victoria Eugenia Antzokian estreinatuko du Aukeran konpainiak ‘Geltokia’ ikuskizuna, hilaren 13an. Metaforak dantzan jarri dituzte. “Bizitza JON ANDER URKIAGA EGIDAZU\ntren bidaia bat da, geltoki askorekin”. Ekipajeak ere badu balio sinbolikoa. “Norberak bere maletan darama bizitza osoa: gauza onak, txarrak, frustrazioak”\n50eko hamarkadan girotuta badago ere, “kontzeptu aldetik nahiko garaikidea da”, Edu Muruamendiaraz Aukeran konpainiako zuzendariaren esanetan. ‘Geltokia’k beste berrikuntza batzuk dakartza. Esaterako, estreinakoz erabiliko dituzte bideoak oholtzan. KLIG\nARRANTZITSUENA ez da izaten trenbideak non hasten diren eta non bukatu jakitea, trenera igotzeko geltokiak non dauden jakitea baino. Eta geroz eta tren geltoki gehiago egon, orduan eta errazagoa izango da trena hartzea, edo bertatik jaistea. Azken batean, hori bera da bizitza Edu Muruamendiaraz (Bergara, 1964) Aukeran dantza konpainiako zuzendariaren ustez. Eta hor du abiapuntua dantza konpainiaren Geltokia lan berriak. “Bizitza tren bidaia batekin konparatu nuen, eta bidaia horietan geltoki asko daude. Gure bizitzan ere geltoki asko daude, eta geltoki horietan, batzuetan jendea gure trenera igotzen da, eta gurekin segitzen du bidaiak bukatu arte; beste batzuk, aldiz, beste geltoki baten jaisten dira”. Bizitzan harreman mota asko dagoela uste du bergararrak, batzuk onak, beste batzuk txarrak, eta hori dena geltokien bitartez irudikatu du ikuskizun berrian. Maletei ere garrantzi berezia eman die oraingoan. “Alde batetik, maletak attrezzo moduan erabili nahi nituen, baina, bestetik, bakoitzak bere maletan zer daukan erakutsi nahi izan dut. Norberak bere maletan darama bere bizitza osoa: gauza onak, txarrak eta frustrazioak, adibidez”. Aukeran dantza konpainiak euskal dantza tradizioan du oinarria, eta hortik abiatutako koreografiak ikusiko ditu ikusleak Geltokia dantza ikuskizunean. 1997an sortu zen taldea Donostian, eta “Aukeran taldeko jendeak badaki nondik abiatzen den”. Euskal dantza du oinarri, beraz, Gipuzkoako taldeak, baina ukitu\nzen bertan, eta buruan bueltaka neukan ideia baten berri eman nion. Bizitzaren inguruko zerbait nahi nuela adierazi nion, lau zati izango zituen zerbait; hau da, jaiotza, gaztetasuna, heldutasuna eta zahartzaroa neuzkan buruan, edo, parekoa diren udaberria, uda, udazkena eta negua”. Asmoak zeintzuk ziren azaldu ondoren, iraileko lehen egunetan idazle lekeitiarrak gidoia bidali zion Muruamendiarazi, eta “horrela hasi zen proiektua”. Bergararraren hitzetan, gidoi horren arabera sartu dituzte dantzak eta irudiak obran.\n“Eszenaratzea desberdina da. Dantzari bakoitzak bere pertsonaia du eta hori nabari da ikuskizunean”, dio zuzendariak\ngaraikideek presentzia nabarmena dute bere ekinaldietan. Geltokia ikuskizuna, esate baterako, 50eko hamarkadan girotuta dago, baina kontzeptu aldetik “nahiko garaikidea da”. Muruamendiarazen hitzetan, ikuskizunean agertzen diren koreografia guztiak eta irudi guztiak oso freskoak dira, “gure garaikoak dira”. Eta gipuzkoarraren irudiko, horrek adierazi nahi du, beharbada, dantza garaikideko pasarteak geroz eta maizago erabiltzen dituela Aukeran dantza taldeak, “eta ikuskizun honetan nabarituko da hori”. Besteak beste, Eneko Alkarazekin [dantza garaikideko aholkularia] lan egin dutelako: “koreografia batzuetan beste zentzu bat eman diogu gure dantzari”. Baina, hala ere, taldeak orain arteko bideari jarraitzen diola adierazi du zuzendari eta koreografoak. Nahiz eta berrikuntzaren bat edo beste ere aurkituko duen ikusleak; izan ere, lehen aldiz erabiliko dituzte bideoak, istorioa bera kontatzeko. Horrela,\n“hasiera eta amaiera daukan istorio bat” sortuko dute dantzariek. ELKARLANA GOLDATUZ Dantza ikuskizunean entzun ahalko den musikari dagokionez, “oso musika hunkigarria eta polita da” taldekideak dantzan jarriko dituena, “eta horrek ukitu desberdin bat ematen dio ikuskizunari”. Xabier Zeberiok sortu ditu ikuskizunaren zutabeetako bat izango diren 12 abestiak. Horietako hiru Zeberioren aurreko disko batetik hartutakoak dira, baina gainontzeko bederatziak obra honetarako beren-beregi sorturikoak dira. Doinuen interpretazioaz Alos Quartet laukotea arduratu da. Baina dantza emanaldietan ez dute zuzeneko musikarik eskainiko, “ekonomikoki ez delako posible”. Elkarlanaren fruitu da Geltokia. Horren beste adibide bat gidoia bera da. “Joan zen uztailean, Lekeition ikuskizun bat prestatzen nengoela Miren Agur Meabe idazlea agertu\nDantzaren bidez kontaturiko istorio bat da Geltokia, eta hori horrela izanik, antzerkitik ere zerbait izango du emanaldiak. Dantza konpainiako zuzendariaren arabera, aurten lan handia egin dute taldekideek, antzerkiaren mundu horretan apur bat sartzeko. “Eszenaratzea desberdina izango da. Dantzari bakoitzak bere pertsonaia edo bere nortasuna izango du, eta hori nabari da ikuskizunean. Azken hilabeteotan Kike Santiagorekin [eszena zuzendaria] aritu izan gara lanean, eta antzerkiko arau batzuk irakatsi dizkigu”. Dantza egiteaz gainera, agertokian egon behar dutela adierazi du Muruamendiarazek: “Uste dut nabarituko dela antzerki pixka bat ere egiten dugula; gainera, erabiltzen ditugun irudiek ere ematen diote ikuskizunari antzerki puntu hori”. GAZTETASUNA BIZIGARRI Dantzari talde finkoa osatzen dute Aukeran dantza konpainiakoek. Hala ere,\nABSTRAKZIORIK EZ Aukeran dantza konpainiaren ikuskizunetan gutxitan ikusi ahalko dira kontakizun aldetik nolabaiteko abstrakzioa duten dantzaldiak. Egunerokoari buruz dihardute Donostiako taldearen dantza pausoek. “Niri ez zait abstrakzioa gustatzen”, dio Edu Murumendiarazek, “kontatzeko zer edo zer duten gauzak nahi ditut, bizitza errealeko gauzak. Kontu abstraktuak narratzea zailago egiten zait; guk lantzen ditugun gaiak lurtarragoak dira”.\n2011n jende gaztea sartu zen konpainiara, nahiz eta, dantzari gehienek hasieratik diharduten konpainian bertan. “Konpainia egonkor bat gara. Alabaina, lehenengo aldia izango da denok batera arituko garena”. Jende gaztea sartu izana igartzen dela uste du konpainiako zuzendariak, “jende gazte hori izugarrizko gogoarekin sartu delako taldean”. Ilusioarekin ikusten du taldea Edu Muruamendiarazek, “eta hori inportantea da”. Era berean, gaztetasunak dakarren ilusio hori profesionalizatu nahiko luke, baina “oso zaila da dantzatik bizitzea”. Muruamendiaraz bera dantzatik bizi da, eskolak ematen dituelako. “Ez naiz sorkuntzatik bizi. Merkatua gero eta txikiagoa da, gero eta zailagoa da saltzea, baina asmoa beti izango da profesionaltasun hori lortzea, eta oraingoz oso zaila da. Astean hiru aldiz geratzen gara, ikuskizun profesionalak egiten ditugu, baina ez gara horretatik bizi. Nahiko nuke talde osoa egunero dantzan aritzea, baina hori oso urruti dago”. Laguntza gehiago beharko litzateke horretarako. Bergararraren arabera, jendeak onartu beharko luke dantza beste ofizio bat dela. “Dantzariek hemendik alde egin behar dute, dantzatik bizi ahal izateko. Eta pena ematen dit horrek, hemen potentzial handia dagoelako”.\n“Dantzariek hemendik alde egin behar dute, dantzatik bizi ahal izateko. Pena bat da, hemen potentzial handia dago eta”\nEuskal Herrian beti egon izan da dantzazale asko, Aukeran dantza konpainiako kidearen arabera. Hori mantentzen omen da, nahiz eta egunetik egunera arazo gehiago izan dantza tradizioari segida emateko. Euskal Herriko dantza talde guztiek arazo berbera dutela dio: neskak egon badauden arren, mutil gutxi aritzen da dantza taldeetan. “Zergatik? Bada, ez dakit. Lehen dantza eta futbola bakarrik zeuden aukeran; orain, ordea, denetarik egin ahal duzu. Gainera, umeek erreferentzia falta dute dantzaren munduan”. Futbolari honen edo beste haren gisakoak izatea gustatuko litzaieke haurrei, baina ez dute dantza munduko inoren erreferentziarik, dio zuzendariak. Etorkizuna hurrengo geltokia izango da beti, horregatik dira amaiezinak gure trenbideak. Eta norbaiten geltokian jaitsiko gara, besteren batenean berriz ere trena hartzeko. Eta gure trenera ere igoko dira, eta gure trenetik jaitsi; geltoki honetan ez bada, hurrengoan. Baina bidaia berean doaz Aukeraneko dantzariak, eta urterik urte hartutako esperientziak, eta gaztetasunak oinak bizkorrago inarrostea eragin die. Oraingoan, XX. mendearen erdialdean zabaldu dute bagajea, baina Geltokiak geltoki asko izan ditzala espartin, soineko eta tiranteen artean.\nKolore anitzeko musika plaza Euskal Herrian iaz argitaratu ziren diskoen zerrenda taxutu dute Harrobia Lantzen ekimenak eta Entzun! web atariak. ‘Gureando!nu 2013’ urtekari digitalak gogoetarako tresna izatea du helburu. Ondorioen artean dago eskaintzaren aberastasuna, diskoen produkzioak behera egin badu ere\nRTERO Euskal Herrian argitaratutako diskoen zerrenda osatzea bururatu zitzaion 2006an Xabier Sagardia Entzun! web atariko koordinatzaileari. Urtea amaitu zenerako, lehen zerrenda eginda zegoen. “Gurean, uste nuen baino askoz ere argitalpen gehiago egiten zirela konturatu nintzen”, gogoratu du. Lehen zerrenda hartan, baina, talde asko ez ziren agertzen, datuen bilketa “ez baitzen behar beste metodikoa izan”. Hala ere, Sagardik ideiari eutsi zion, eta, bi urte beranduago, Inaxio Esnaola Harrobia Lantzen musika ekimeneko arduradunak lekukoa hartu zuen.\nHorrela, urtean zehar Euskal Herriko artistek eta taldeek argitaratutako diskoen bilaketari ekin zion Esnaolak. Disko guztiak, formatu guztietan. Hilabetez hilabete, pixkanaka. “Diskoetxe zein zigiluen jarraipena egitea erraza da. Autoekoizpenarena da zailena”, aitortu du. Berari bururatu zitzaion Gureandoinu izenburupean datuok argitaratzea 2010. urtean. Helburua, baina, ez zen aldatu. “Urtez urte Euskal Herrian argitaratzen diren diskoen berri eman nahi dugu, baita analisirako tresna bat eskaini ere”, argitu du Xabier Sagardiak. Finean, Gureandoinu zerrendak euskal musikagintzaren eboluzioa aztertzeko aukera aparta ematen du. Zenbakien bidez, adibidez. Iaz Euskal Herrian 292 disko argitaratu ziren orotara. Azken lau urteetan, zerrenda 300 kopuruaren azpitik geratzen den lehen aldia bada ere, Esnaola eta Sagardia baikor agertu dira oso. “Euskal Herria horren txikia izanik, erreferentzia\naldetik, bere musikagintza zinez aberatsa da. Urte batetik bestera 300 disko inguru plazaratzea, estilo askotarikoak, esanguratsua eta poztekoa da”, azpimarratu du Esnaolak. AUTO-EKOIZPENA NAGUSI Zenbakiekin jarraituz, 2013an plazaratutako diskoen erdia baino gehiago autoekoizpenak dira. “Bere garaian, talde batentzat lehen grabazioa maketa bat izaten zen, eta, gaur egun, lehen grabazio hori disko bihurtu da”, adierazi du Inaxio Esnaolak. Hortaz, lehen disko hori beren kabuz plazaratzen omen dute musikariek. “Talde bakoitzaren esku geratzen da beraien musika hedatzea, eta zuk zeuk egin ezazu filosofia serio hartu dute banda askok”, gaineratu du. Halere, diskoetxe profesionaletatik urrundu diren eskarmentu handiko taldeak ere badira, besteak beste, Esne Beltza edo Zea Mays. Bestalde, gero eta gehiago dira zigilu eta musika elkarteen babesa bilatzen duten taldeak, diskoetxe profesional bat aukeratu beharrean. “Lan egiteko modu ezberdina dute. Lehenengo biak ez dira musika taldeen diskoak atera eta zabaltzeaz bizi. Diskoetxeek, berriz, zerbitzu integrala eskaintzen dute, hortik bizi direlako”, azaldu du Esnaolak. Bere ustez, zigiluen artean, BideHuts eta\nEuskara, gora eta behera\naz euskaraz abesturiko diskoen kopurua jaitsi egin zen. Hala ere, Inaxio Esnaolak gogorarazi duenez, urtero euskaraz abesturiko disko “asko” argitaratzen dira. “Normala da kopuruaren aldetik batzuetan gehiago edo gutxiago izatea”, azaldu du. Gurean ingelesa gaztelerari gailentzen zaiola ere nabarmendu du.\nIaz 292 disko kaleratu ziren Euskal Herrian, erdia baino gehiago auto-ekoizpenak dira. N. ALVARADO/’GUREANDO!NU’ Bonberenea Ekintzak elkarteen lana nabarmentzekoa da. Diskoetxen artean, besteak beste, Elkar, Baga Biga, Gaztelupeko Hotsak edota Mauka Musikagintza errepikatzen dira gehien zerrendan. “Taldeak promozio ona eta banaketa duina bermatzen dieten horiengana joaten dira, izan diskoetxe edo zigilu”, azpimarratu du.\nROCKA NAGUSI Euskal Herria rockzalea da. Hori da, behintzat, Gureadoinun gailentzen den musika mota. Hala ere, estilo ugari daude gurean, esaterako, dantzagarri kutsua duen pop musika, edo, gazteen artean, ska eta hardcore musika aldarrikatzailea. Musikari bakarlarien figura ere nabarmendu da, gehienetan folk eta pop doinuak\njorratuz. Hip hop doinuak, punk musika edo heavy metala ere zerrendan agertzen dira. “Oro har, kolore askotako eszena dugu”, nabarmendu du Esnaolak. Datugehiagonahiduenak,urtekaridigitala eskuratu dezake pdf formatoan, ondorengo webgune helbidean: http://www.entzun.com/download/94.\nLABURREAN Egileak: Manu Uranga. Sustatzaileak: T.E.E. - C.I.T. (Tolosako Ekinbide Etxea). Datak: Burutzea: 2012/08 - 2012/09. Inaugurazioa: 24-05-2013. Eraikitako azalera: 10,00 m2. Aurrekontua: 5.000,00 € inguru. 1\nEstolda arteko lerroak Altzari urbano publiko bat bereganatzen du artistak herriaren memoria historikoan inplikatzen den artelana eraikitzeko\nENDEAK joan diren arren erromatar inperioa erori zenetik, agerian geratzen dira gure herri eta hirietan zehar beraien hirigintza kulturatik oinordetutako era guztietako keinu eta elementuak. Hiri antolamendurako erabilitako Decumanus Maximus eta Cardus Maximus norabide ardatz sistemen erabileratik hasi eta estolderia eta uren ebakuaziorako lurrazpiko sistema guztien antolamenduraino, erromatarren teknologien sistema optimizatuak darabiltzagu egunerokotasunean. Arkitekturaz hitz egitean eraikinen ikusizko balore estetikoez aritzea ohikoa bada ere, badira hiriaren narrazioa eskaintzen dituzten ezkutuko beste egitura batzuk ere. Hiri traman zehar lurperatutako instalakuntzen sistemak adibidez. Izan ere, egunerokotasunean oharkabean darabiltzagun sistema hauek dira neurri handi batean egungo bizi maila kalitatearen erantzule nagusienetakoak, eta horien artean estolderi sistemak dira garrantzitsuenetakoak.\nEskultura piezaren detailea (1). Eliza eta iturriaren artean integratutako eskulturaren kaleko ikuspegia (2). Emakumeen plazaren bista orokorra (3). MANU URANGA\nAipatutako azken elementu hauei jarri die arreta Manu Uranga artistak Estolda arteko lerroak izena daraman lana gauzatzerako orduan. Lanak, T.E.E.-C.I.T. plataformak antolatutako Eskultura\neta Interbentzio Artistikoaren I. Simposiumaren lehenengo saria jaso zuen Tolosan antolatutako Kulturastean, Nestor Basterretxea, Asier Mendizabal, Charo Otegi, Peio Agirre, Iñaki Epelde, Jose Ramon Anda, Pello Irazu eta Nisa Goiburu epai mahaian zeudelarik. PROIEKTUA Lanaren izenari jarraituz, estolden arteko lerroek Tolosako herrian zehar lurrean inprimatutako bilbe ezkutua azaleratu nahi izan da interbentzioan. Proiektuaren hasierako nahien artean herriaren alde zaharreko estolden mapa fisiko bat eraikitzea zegoen. Estolda hauetako asko estetikoki interesgarriak izanik, hirigunearen bilakaeraren momentu historikoak gordetzen dituzte eta elementu hauen bitartez iragana berreraikitzea posible egiten da. Era berean, bertakoa den idazleren batek historia horren haria fikzio edo ez-fikzioa litzatekeen relatus baten bitartez garatzea aurreikusten zen, ondoren, herritar zein turistentzat herriaren gidaliburu bihurtu zitekeelarik baina eraikitako eskulturaren menpe egon gabe, eta are gutxiago eskulturaren azalpen testua izatea. Proiektuaren lehen asmo hauek bigarren fase batetan gauzatutakoarentzat ikerketa prozesu bat bideratu bazuten ere, ez ziren aurrera eraman, egutegi administratiboaren denbora kudeaketaren zorroztasunak direla eta. Ohiko gertakizuna hirigintzaren esparruan. LANA Proiektuaren bigarren fase batetan eskulturaren gauzatze fisikoa ematen da. Lanean, hasieratik aurreikusten da ikuspegi klasikoa duen izaera totemikoa baztertzea. Ez du ezta iraganeko garai klasikoetako plazetan azaltzen diren monumentuen ildoa jarraitzen, nahiz eta kokatzen deneko plazan, espazioaren antolaketa funtzioa betetzen duen, arkitektura alegia. Honetarako altzari urbano publiko bat bereganatzen du artistak herriaren memoria historikoan inplikatzen den arte lana eraikitzeko. Alde zaharreko estolden ezaugarri plastikoak eta bertan inprimatutako armarri eta logotipoen erabilera estetikoa oinarri izanik, azken piezan laburbilduko den bidegurutzea eraikitzen du Urangak. Ohiko erabilera duen bizikletak aparkatzeko altzari urbanoa bereganatzen du artistak, estolden pilaketa tektonikoak ondoriozta dezakeen ebakidura multzoa osatuz, lekualdaketaren topalekua gauzatzeko. Eraikuntzan estolda zaharrak erabili nahi baziren ere, oztopo administratiboek bertan behera utzi zuten asmo hau.\nEz da zoriz gertatzen bukatutako pieza Emakumeen Plazan kokatzea, tifusa eragin eta egun itxita dagoen iturria eta elizaren artean integratzea.\n“Eszenatokiak su hartu zuen behin eta nik amatatu behar izan nuen” Ondo ezagutzen du Bilboko Arriaga; publikoak ikusten duena eta butakatik ikusten ez dena ere bai. Antzokiak ez du sekreturik berarentzat eta besaulki-patioa da bere lekurik kutunena\nOSEBA Erkiagak 25 urte daramatza Bilboko Arriaga Antzokiko errejidore lanetan. Ezkutuko lana da berea; eszenatokiko bazterrean eta antzezlanaren libretoa atrilean duela, atzeko aginduak ematen ditu. Isiltasuna eskatzen du ikuskizuna hasi baino lehen: bere lana zaratarik gabe egin behar du. Agerian jarri zaitugu; ezkutuko lana da zurea, ezta? Eszenatokiaren koordinazioa da nire ardura, bai teknika aldetik, bai antzezleen lanaren aldetik: noiz sartu behar diren hauek, noiz hasi, noiz sartu argia, etab., dena ordenan egoteko. Atrila, libretoa eta entzungailuak, horiek dituzu oinarrizko lanabes? Bai, aktoreek bezalaxe, nik ere ikasi behar dut antzezlana. Zuzendariak eskatutako mugimendu guztiak ditut apuntatuta. Beraz, Arriaga Antzokira datozen konpainiekin harreman zuzena duzu. Bai, haiek dira nagusiak, esaten duten guztia egin behar dugu eszenatokian. Gero, oholtzan ni naiz nagusia: antzezlana hasi bezain pronto nik agintzen dut, kar, kar!\nmikrofonotik abisuren bat eman behar izan duzu? Behin, mediku bat eskatu behar izan genuen, eta bi doktore zeuden antzokian, zorionez. Egun, larrialdietako mezu gutxi ematen ditugu. Duela gutxi, El mundo de la luna operan, orkestra greban zegoen eta ez zen inor etorri. Arazoa azaldu behar izan nuen, baina, azkenean, pianista batek jo zuen eta konpondu zen.\n“Birritan esaten dut telefono mugikorra itzaltzeko, baina beti egoten da despistaturen bat. Sarri, gainera”, dio. JUAN LAZKANO\nGaur egun ‘desfibriladorea’ duzue pasilloetan? Bai, bi daude, bata teknikoentzat eta bestea ikusleentzat, badaezpada ere. Ikusleriak barneratuta du antzerkian telefonoa itzalita eduki behar duela? Badaezpada birritan esaten dut, baina beti egoten da despistaturen bat. Sarri, gainera. Ez litzateke txarto egongo mezuari kasu egingo baliote. Urte guzti hauetako anekdotaren bat izango duzu, ezta? Jakina, baina horiek kontatzea konpromisoa da, kar, kar! Esaterako, behin opera bat egiten ari ginela, eszenatokiak ia sua hartu zuen eta ni atera behar izan nintzen amatatzera.\nBesaulkitik ikusi ez, baina zure ahotsa oso ezaguna egiten zaio ikusleari, ez da hala? Istorio zaharra da hori, lan hau egiteko ez zegoen inor. Niri tokatu zitzaidan hasierako abisuak ematea... eta gaur arte.\nErrejidorea ere urduri jartzen da antzezlana hasi baino lehen? Ez luke jarri behar... Baina, bai, inori ez diogu esaten baina urduri jartzen gara. Edonola ere, gu lasai egon behar gara aktoreei eta abeslariei lasaitasuna transmititzeko.\nIkuskizuna gelditu behar izan duzue noizbait eta\nInoiz aktoreren bati testua ahaztu eta lagundu behar\nizan diozu? Aspaldian ez, baina batzuetan egin izan dut. Adibidez, zarzuela edo operaren batean noizbait tokatu zait testua eman behar izatea. Eta aktoreen bila ere joan behar izan zara aldageletara? Hori ere askotan gertatu zait, bai. Kanpoko konpainiekin arazoak izaten dituzue hizkuntzarekin? Batez ere errusiarrekin izaten ditugu arazoak. Zaila izaten da ulertzea, nahiz eta azkenean beti konpontzen garen. Dena den, kanpotik etortzen direnean, euren errejidorea ekarri ohi dute. Osasuntsu dabil Arriaga Antzokia? Bai, urte osoko programazioa dauka eta ikusleriaren erantzuna ona da. Antzerki kultura handia dago, baita tradizio handia ere bai. Ikuskizuna bukatzen aktoreek txaloak jasotzen dituzte, baina zuentzako ere dira txalo horiek, jaso egiten dituzue? Entzun bai, baina ez ditugu guretzako jasotzen. Txaloak ez dira guretzako izaten. Behin, opera batean oso aldaketa ona egin genuen, orduan bai izan ziren guretzat txaloak. Eszenatoki aurrean jartzera ausartuko zinateke? Atzean egotea gustatzen zait. Ikuskizunak aurretik ikusteko dira, horretarako egiten dira.


EUSKADI.-Bai Eskolak Euskalduntzeari! sinadura bilketa kanpaina abiarazi dute zenbait elkartek eskolak euskalduntzearen alde\nGaur egun indarrean diren hizkuntza ereduek eskolak euskalduntzean bete beharreko funtzioa eragozten dutela sinetsita, Eskolak Euskaldundu ekimenak sustatuta eta hainbat gizarte eragileren babesean Bai Eskolak Euskalduntzeari! sinadura bilketa kanpaina abian da.\nErabili.com wegbunearen esanetan, irakaskuntzan orain arte indarrean izan diren hizkuntza politikak agorturik daude eta euskalduntzea bermatuko duen hizkuntza politika berria nahitaezkoa da. Ideia horren inguruan indarrak biltzeko asmoz, Eskolak Euskaldundu ekimenean gauden eragileok ekimen berri bat sustatu nahi dugu ikasturte honetan, orain arteko kanpainen ildoan baina horiek baino harago helduko dena.\nGaur egungo hizkuntza politiken eraginez, euskal ikasleen hizkuntza eskubideak urratzen dira. Urraketa hau, nagusiki, bi modutan ematen da: alde batetik, ikasleen gehiengo zabalari euskara ezagutzeko eskubidea ukatzen zaio, Euskal Herri osoan; eta horrekin batera, Euskal Herriko hainbat eremutan (bereziki, baina ez bakarrik, Nafarroan eta Ipar Euskal Herrian) euskaraz ikasteko aukera bera da ukatzen zaiena.\nHiru ikasletik bi ez da euskaldunduko, antolatzaileen arabera. Euskal ikasleriaren hizkuntza-argazkiak 89.666 euskal ikaslek klase guztiak gazteleraz edo frantsesez jasotzen ditu, euskarazko irakasgairik gabe (ikasleriaren % 20,7). Bestalde, 106.269 euskal ikaslek klase guztiak gazteleraz edo frantsesez jasotzeaz gain, Euskara irakasgaia ematen dute, lau ordu astean (ikasleriaren % 24,6).\nGainera, 72.419 euskal ikaslek hainbat klase erdaraz eta beste hainbat euskaraz jasotzen ditu (ikasleriaren % 16,7) 164.375 euskal ikaslek klase guztiak euskaraz jasotzen ditu, eta Gaztelania edo Frantsesa irakasgaia ematen du astean lau orduz (ikasleriaren % 38).\nIkasle hauetatik, zenbatek amaituko dituzte ikasketak euskara behar bezala menperatuz? Erantzuna ezberdina izango da euskara behar bezala menperatzea kontzeptuaz egiten dugun definizioaren arabera.\nEAEko Hezkuntza Sailak 2005ean euskara maila neurtzeko eginiko froga hartuta oinarritzat, nahiz eta froga hori gainditzeak ez duen derrigorrez suposatzen ezagutza behar bezala menperatzen denik. Edozein kasutan ere, kontua da A ereduko ikasle guztiek, B ereduko ikasleetatik % 67ak eta D ereduko ikasleetatik % 32ak ez zutela froga hori gainditu.\nBestalde, kontuan hartu behar dugu eskola amaitu ostean gazte askok euskara maila galtzen dutela, eguneroko bizitza nagusiki erdaraz egiten dutelako. Beraz, eskolak euskalduntzen duen populazioaren portzentaia hori ez da bere horretan mantentzen denboran zehar eta hori ere kontutan hartzekoa da.\nOndorio nagusi bezala eskolak egun ez duela euskalduntzen eta milaka direla euskara ezagutu gabe irtengo diren haur eta gazteak. Egoera honek euskararen normalizazioa guztiz trabatzen du eta gure hizkuntzaren geroa bera ere zalantzan jartzen du.\nEUSKARAZ IKASTEKO AUKERA BERA UKATU EGITEN DA HAINBAT EREMUTAN\nEuskal Herriko hainbat eremutan euskaraz ikasteko aukera bera ukatu egiten da. Hau da, kontua ez da soilik eskualde horietako hainbat eta hainbat ikasle ez direla euskalduntzen, baizik eta horretaz gain euskaraz ikasteko mugak jartzen dituela administrazioak, eraso argiak bideratuz.\nBestalde, Frantziako Gobernuak ere euskal irakaskuntza erasotzeko politika bera jarraitzen du. Sare publiko elebidunean, pribatu elebidunean nahiz ikastoletan, toki guztietan nabariak dira politika horren ondorio kaltegarriak.\nAldaketaren beharra, aldaketarako aukerakEra ezberdinean bada ere, orain arteko hizkuntza politika aldatzeko beharra nabaria da Euskal Herria banatua dagoen hiru esparru administratiboetan:\nAraba, Bizkaia eta Gipuzkoan, Hezkuntza sailak hizkuntza ereduen politikaren porrota aitortu egin zuen publikoki, Iztuetaren agintaldiaren amaieran. Aldaketa bat egongo dela gauza nahiko ziurra dirudi. Kontua da ea noraino iritsiko den balizko aldaketa hori. Jadanik aldaketa horren inguruko mezuak entzuten gabiltza alderdi politiko eta agintari ezberdinen eskutik.\nBeraz, ondorio nagusia bezala oro har Euskal Herrian bistakoa da egungo errealitatetik belaunaldi berrien euskalduntzea erdiestea ezinezkoa dela eta honen aurrean, euskalduntzearen alde eragileen artean mugimenduak gertatzen ari direla eta eztabaida maila garrantzitsua hartzen ari da, sinatzaileen ustetan. Osoko euskalduntzearen aldeko aldaketa baten premia indarra hartzen ari den errealitatea dugu.\nAzaldutako egoerak, indarrak biltzea eta aktibatzea eskatzen du. Inoiz ez bezala, eskola bidez haurren euskalduntzea bermatzeko aukerak zabaltzen ari direla pentsatzen dugu eta horregatik beharrezkotzat jo dugu euskalduntzearen aldeko eskaera areagotzeko kanpaina berri bat abiatzea: Bai Eskolak Euskalduntzeari! lelopean egingo den sinadura bilketa erraldoia.\nEkimenaren bitartez, eskola bidez haur guztien euskalduntzearen beharra lau haizetara zabaldu nahi dugu eta Euskal Herrian hezkuntza eskumenak dituzten instituzioetara eskakizuna bideratuko da. Helburua, Euskal Herri osoan milaka herritarren sinadurak biltzea da eta hauen bitartez instituzioei egun indarrean diren eredu edo politikak gainditu eta euskalduntzea bermatzeko prozesuak zabal ditzaten eskatzea dugu helburu. Egoeraren larritasunak batetik eta egoera hori gainditzeko aukera berriak zabaltzeak bestetik, erronka handi bat planteatzera ekarri gaitu.\nSinadura bilketa kanpaina hau otsailetik maiatzera bitartean egingo da. Eskualdez eskualde batzarrak egingo dira, lekuko kanpaina diseinatzeko. Hortik aurrera, Euskal Herriko txoko guztietan hedatuko da izenpetzeen kanpaina: ikastetxeetan, kaleetan, lantegietan, euskaltegietan, eragile ezberdinen baitan...\nEkimen honen inguruan batu garen eragileok, euskal herritar eta eragile guztiei kanpainarekin bat egin eta euskalduntzearen alde indar egiteko deialdia luzatu nahi diegu. Eskolak euskalduntzearen alde euskal herritar bakoitzaren sinadura ezinbestekoa zaigu, euskararen berreskurapenaren bidean urrats berriak eman ahal izateko.\nEUSKALDUNTZE OSOA BERMATZEKO NEURRI ZEHATZAK\nBai Eskolak Euskalduntzeari! goiburuarekin, sinadura emango dutenek izenpetuko duten manifestu eta eskaera orri labur bat osatu eta plazaratu dugu (sakatu HEMEN ikusteko).\nManifestu horrekin bat egiten hasi dira dagoeneko hainbat lagun eta eragile. 2006-2-4an Bilbon kanpainaren barruan ekitaldia ere egin genuen eta bertan zenbait pertsonaia ezagunek ere bat egin zuten kanpainarekin, beraien sinadurak emanaz.\nGotzon Garate hizkuntzalaria izan zen horietako bat. Hona hemen berak ekitaldian esandakoak: Gaur, Bilbon bildu garen esparru ezberdinetako pertsona ezberdinek Euskal Herrian abian den Bai Eskolak Euskalduntzeari! sinadura bilketa kanpainari gure babesa adierazi nahi diogu. Milaka herritar protagonista bihurtu nahi dituen kanpaina honen bidez eskola guztietan euskararen ezagutza ziurta dadin eskaera indartzen dela deritzogu. Guk ere, eskaera horren protagonistatzat hartzen dugu gure burua eta horregatik, gure sinadura emango dugu eta herritar guztiei sina dezaten eta sinatzaile gehiago lor ditzaten deia luzatu nahi diegu. Euskarak guztion parte hartzea eta konpromisoa eskatzen duelako.\nEskolak Euskaldundu Ekimenak sustatu du, esan bezala, Bai Eskolak Euskalduntzeari! kanpaina, baina Euskal Herriko hainbat eragileren babesarekin ekin dio bideari: Kontseilua Euskal Konfederazioa Oinarriak Euskara Elkarteen Topagunea AEK IKA Euskal Herrian Euskaraz (EHE) Udako Euskal Unibertsitatea (UEU) Euskal Irratiak Ikas Sortzen Ikasbatuaz LAB Euskal Herriak Bere Eskola (EHBE) Ikasle Abertzaleak (IA)


Udalak Jabekuntza Eskola jarri du martxan - leihoa.info\nUdalak Jabekuntza Eskola jarri du martxan\n2020 February 13, Thursday 2020 February 14, Friday adminLeioa, Sarrera\nUdalak, bere Berdintasun alorretik, LAKET jabekuntza Eskola jarri du martxan, emakumeen jabekuntza prozesuak laguntzeko helburuarekin, euren partaidetza sozio-politikoa indartuko duten tresna eta dinamiken bitartez.\nLamien Kantuen Etxea. Laket izango da eskola berri honen izena eta fisikoki Mendibile ikastetxe zaharrean kokatuta egongo da, beraz, irisgarritasuna bermatuta dago. Bertan, nahi duten emakume leioaztar guztiek joan ahal izango dute, dagoeneko antolatuta dauden hitzaldi, ikastaro eta tailerretara joateko.\nAurtengo lehen seihilekoaren programazioa zehaztuta dago jada, hitzaldi, tailer eta coaching-ekin. Izena emateko epea zabalik dago dagoeneko, eta ikastaro bakoitza hasi baino bi egun lehenago arte onartuko dira izen-emateak. Programatutako jarduera guztiak doakoak dira eta haurtzaindegi zerbitzua dute, aldez aurretik eskaera eginda.\nIkastaroen artean emakumeentzako autodefentsa ikastaroa, batukada feminista edo Elikadura kontzienteari buruzko mindful eating-a izango ditugu. Besteak beste, Sexualitatea zahartzaroan, Belaunaldi arteko sororitate feminista, Pentsionistak: adineko emakumeen arraila eta zahartzaroa bizitzeko manerak hitzaldiak eskainiko ditu. Bestalde, emakume migratzaileek harremanak izateko eta kezkak partekatzeko gune bat izango dute. Azkenik, Identitateari, subjektibotasun femeninoari eta balio-aldaketari buruzko prestakuntza-ikastaroa.\nLehen seihileko hau abiatzekoa da; horregatik, programazio zehatz bat dago, eta doakoa izango da. Irailetik aurrera, programazioa ahalduntze Eskolako erabiltzaile guztien eta Leioako emakumeen elkarteen artean egingo da, dagoen eskaerari erantzunez.\nGainera, Udalaren asmoa da Jabekuntza Eskola honek 2021ean berdintasunaren aldeko beste jarduera batzuk ere izatea, hala nola erantzunkidetasun-ikastaroak. Horrela, gizonek ere hainbat ekintzatan lan egin ahal izango lukete, bizitzako hainbat esparrutan berdintasunaren aldeko konpromisoa sustatzeko eta hartzeko.\nIkastaroen informazioa LAKET_LEIOA_2020


Kalitatea - Psikologia Fakultatea - UPV/EHU\nKalitate Bermatzeko Barne Sistemaren Eskuliburua Prozesu mapa\nPlan estrategikoa 2015-2019\nKudeaketa Txostenak eta Jarraipenak\nEuskal Herriko Unibertsitateko (UPV/EHU) Psikologiako Fakultatea etengabeko hobekuntzarekin konprometitutako zentroa da, gaur egun dauden kalitate- eta bikaintasun-estandarrekin bat etorriz eta UPV/EHUren balioekin, misioarekin eta ikuspegiarekin bat etorriz.\n2003. urteaz geroztik, dekano-taldeek kudeaketaren kalitatearen kultura garatzea bultzatu dute, funtsezko hainbat ekintzaren bidez: kalitate-batzorde bat sortzea, zenbait hobekuntza-talde sortzea eta Euskalitek (Bikaintasunerako Euskal Fundazioa) 2007an eta 2009an emandako kudeaketaren etengabeko hobekuntzarekiko bi konpromiso-diploma lortzea. Gainera, 2005etik urtero autoebaluazioak egiten dira EFQM (European Foundation for Quality Management) eta Audit ereduan oinarrituta, eta Prozesuen araberako Kudeaketa Sistema berrikusi eta eguneratzen da. Halaber, 2013an, unibertsitate-prestakuntzaren kalitatea bermatzeko barne-sistemaren ezarpenari buruzko Audit ziurtagiria eskuratzeko txostena lortu zen.\n2015eko urrian Psikologia Fakultateak Psikologia Gradua egiaztatzea lortu zuen, eta 2018an Osasun Psikologia Orokorra Masterra egiaztatzea. Era berean, 2018an AUDIT-MGA ebaluazio bikoitza egin zitzaion, Audit ziurtagiria berrituz bere SGICerako, eta Eusko Jaurlaritzaren Kudeaketa Aurreraturako Zilarrezko A lortu zuen.\nAzkenik, 2019an, Psikologia Fakultateak Egiaztapen Instituzionala lortu zuen, 420/2015 Errege Dekretuan ezarritako baldintza guztiak betetzen zituelako, eta Unibasq-ek ebaluatu zuelako.\nAutoebaluaziorako, funtsezko adierazleetan lortutako emaitzak eta joerak aztertzeko eta interes-taldeen beharrak aztertzeko prozesu sistematiko hori oinarritzat hartu da Psikologia Fakultateko hurrengo Plan Estrategikoak egiteko. Gaur egun, 2015-2019 aldirako Plan Estrategikoa dago indarrean. Zentroak bere jardueraren berri ere ematen du, dagozkion kudeaketa-txostenak argitaratuz. Txosten horietan urteko kudeaketa-planak jasotzen dira, bai eta funtsezko adierazleetan emaitzei eta joerei buruzko informazioa ere.\nZentroaren Kudeaketa Sistemak Unikude plataforma erabiltzen du (kudeaketa laguntzeko online aplikazioa), zeina Fakultateko Kalitatea Bermatzeko Barne Sistemaren jarraipenari eta hobekuntzari dagokienez erreferentea baita.


Hamar positibo baieztatuta, eremu gorrian sartu da Azpeitia - Azpeitia - uztarria.eus\nHamar positibo baieztatuta, eremu gorrian sartu da Azpeitia\nAndoni Elduaien 2021-07-22 13:22\nHamar positibo zenbatu zituzten atzo herrian. Intzidentzia tasak gora egiten jarraitzen du, nola herrian hala Araba, Bizkai eta Gipuzkoan. Labi batzordea arratsaldean elkartuko da datozen asteetara begirako neurri berriak iragartzeko.\nEusko Jaurlaritzako Osasun Sailak kaleratu berri duen txostenaren arabera, Azpeitian atzo, asteazkena, hamar kasu positibo hauteman zituzten PCR eta antigeno probetan. Azken hamalau egunetako 100.000 biztanleko intzidentzia tasa 413,93koa da gaur-gaurkoz herrian, eta ondorioz, Azpeitia eremu gorrira itzuli da. Azken astean 38 positibo zenbatu dituzte herrian, eta horiek intzidentzia tasaren gorakada ekarri dute berriz ere.\nEskualdeari dagokionean, Azkoitian eta Zumaian zenbatu zituzten atzo positibo gehien, hamahiru positibo atzeman baitzituzten bi herrietan. Azken hamalau egunetako 100.000 biztanleko intzidentzia tasa 1.076,53koa da gaur-gaurkoz Azkoitian. Zumaian, berriz, eskualdeko intzidentzia tasa handiena dute, 1.292,36koa zenbatekoarekin. Zarautzen ere eremu gorrian jarraitzen dute 745,28ko tasarekin; izan ere, han 11 positibo hauteman zituzten atzo.\nOrion, berriz, bederatzi positibo baieztatu zituzten, eta 766,47ko intzidentzia tasa duten han. Getarian eta Zestoan ere detektatu dituzte positiboak; Getarian hiru positibo zenbatu zituzten, eta bi Zestoan. 671,38ko eta 436,57ko intzidentzia tasak dituzte bi herrietan, hurrenez hurren. Aian –352,64–, Aizarnazabalen –130,04–, Beizaman –zero– eta Errezilen –322,06– ez zuten positiborik hauteman atzo.


Yoseba Peña. Idazlea\nAlzheimerra inguruan izan duenak badaki pertsona disolbatu egiten dela memoria baporatu ahala. Halaxe gertatzen da herrien memoriarekin ere. Sedimentazio kolektibotzat hartu izan da tradizionalki, prozesu naturala eta sasi magikoa balitz bezala. Aitzitik, etengabe eraikitzen dugu eta ezinbesteko prozesua da identitatea garatzeko.\nZeren memoria, ordea? Gauza batzuk nabarmentzen baititu gogoratzeak, beste batzuk isildu. Horixe da kontakizuna edo errelatoa; haren kronika formala, Historia, irabazleen bandoko gizonezko idazle batek erredaktatzen du.\nEz da kasualitatea; Orwellen 1984-n bezala, iragana kontrolatzen duenak kontrolatuko du etorkizuna. M. Halbwachs soziologoa harago joan zen: balio etikoa du memoria kolektiboak. Talde baten memoria da, kideek mundu-ikuskera baten arabera osatua, eta handik eratortzen dituzte balio etikoak. Beraz, iragana kontrolatzen duenak oraina ere kontrolatzen du, nola eta ongia zein gaizkia definituz, bidezkoa zer den markatuz. Adibidez, Francok oraindik jarraitzen du mausoleotzar ofizialean; bitartean, Txillardegi, XX. mendeko gure kultur eragile nagusietako bat, ofizialki betatuta dago liburutegi bati ere bere izena jartzeko.\nPelikulek aise manipulatzen gaituzte onartzeko partisanoek zilegi dutela naziei tiro egitea euliak balira bezala. Lehengoak justiziaren izenean borrokatzen dira eta besteak, erregimen autokratiko eta genozida baten alde.\nLabaina da morala. Zer da zuzenagoa, erregimenari aurre edo men egitea? Hura aberasteko baliatzea edo ezer ez egitea? (Beste baterako bi hari-mutur. Baga, ez ekitea ez da inoiz errugabea; biga, M. NiemÃ¶llerren poema: «Naziek komunistak harrapatzean/ isilik geratu nintzen/ ez bainintzen komunista...)».\nBere memorietan, Sándor Máraik kontatu zuen sobietarrek Hungaria konkistatu ondoren kapitain batek eskatu omen ziola «apuntatzeko errusiar ofizial batek bisitatu eta ez ziola minik eman». Beste batek, entzunda Márai idazlea zela, miresmena adierazi zion «idazleok esan dezakezuelako geuk pentsatzen duguna». Horra hor literaturaren bi zeregin: gertakizunak erregistratzea eta besteen sentimendu zein ideiei forma ematea (fikzio hitza latinezko fingere-tik dator: ogi-orea oratzea, buztina moldatzea).\nLagun batek aitortu zidan berriki Fakirraren ahotsa eta Hariak irakurrita, gogoa zuela nobela bati heltzeko «baina ETArik gabe». Asko idatzi da euskaraz geure historiaz, ondo idatzi ere. Zentzu horretan, euskal idazleok gure ekarpena egiten ari gara memoria kolektiboa eraikitzen laguntzeko. Arazo txiki bat baino ez: oso gutxi irakurtzen da euskaraz (gure intelektualengandik hasita). Gordinago esanda, euskal gizarteak nahiago du espainolezko edota frantsesezko fikzioa, eta haiekin harilkatuta doazen kontakizuna, mundu-ikuskera, balioak eta betoak.\nAlzheimerra inguruan izan duenak badaki azken estadioetan gaixoak bakarrik erreakzionatzen duela haurtzaroko abestiekin. Beldur naiz Baionako errugbilariek edo oraintsu Realeko neskek Txoria txori kantatzea ez ote den horren sintoma izango.\nIratxe Fresneda. EHUko irakaslea eta zinema zuzendaria


"Kantxa barruan lagun izateari utziko diogu" - Debagoiena - Goiena.eus\n"Kantxa barruan lagun izateari utziko diogu"\nXabier Urzelai 2016-11-25 14:39\nZapatuan (17:30, Ibarra) Euskadiko Txapelketan Aretxabaleta-UDAk Eskoriatza hartuko du. Aretxabaletarrak bigarren postuan iritsi dira derbira, eta Eskoriatzak premia handiagoak ditu, joan den astean etxean galdu ostean.\nJoan den domekan, Scaliburren kontra partidua irabazteko merezimenduak egin eta esku hutsik geratu ostean Eskoriatzakoen partidu osteko aurpegiek dena esaten zuten. Aratz Kortazarri Harmailatik saiorako hartutako adierazpenek ezintasuna erakusten zuten, baina oraingo zapatuko derbiaren gainean galdetzerakoan ezin izan zion irribarreari eutsi: "Aste barruan ondo prestatuko dugu partidua. Motibazio handiarekin joango gara Aretxabaletara, hil ala biziko partidua izango da guretako, eta derbi oso polita bai ikusteko, eta baita jokatzeko ere. Halako partiduak ederrak izaten dira, baina irabazi egin behar dira".\nAretxabaleta-UDA, oso ondo\nAretxabaletako taldeko ordezkari Oier Urrutiak garbi dauka Eskoriatza intentsitatez jokatzera etorriko dela: "Puntuak behar dituzte, galtzen badute atzealdeko postuetan gehiago murgilduko direlako. Guk ez dugu puntu premia hori, baina partidua irabazteko euren intentsitatea, gutxienez, berdindu egin behar dugu. Izan ere, derbiak derbi dira, ez du ardura bigarren postuan edo zortzigarren postuan egon".\nDerbi 'beroak' orain artekoak\nIazko bi norgehiagokak, Eskoriatzan eta Aretxabaletan, beroak izan ziren: "Lehia handia dago gure artean, baita harmailetan ere. Lagunak gara denak, gertukoak, partidua hasten den arte. Hor, kantxan, lagun izateari uzten diogu". Norgehiagoka 17:30ean hasiko dute.


Durangon maiatzaren 5ean egingo den Herrien Besarkadan parte hartzeko deia egin du Eskubide Sozialen Kartak | LAB SINDIKATUA\nEkintza Soziala Eskubide Sozialen Karta Durangon maiatzaren 5ean egingo den Herrien Besarkadan parte hartzeko deia egin du...\nDurangon maiatzaren 5ean egingo den Herrien Besarkadan parte hartzeko deia egin du Eskubide Sozialen Kartak\nBilboko Arriaga plazan agerraldia egin dugu Euskal Herriko Eskubide Sozialen Kartako eragileok, eta Durangon maiatzaren 5ean egingo de Herrien Besarkadan parte hartzeko deia luzatu dugu.\nHauxe da Euskal Herriko Eskubide Sozialen Kartak igorritako oharra:\nEskubide Sozialen Kartak berariazko deia egiten du baztertutako kolektiboen kontrako politika kriminalak sala daitezen. Eskubide sozialak (ekarpenak barne) murrizteko politikek izaera arrazista eta xenofoboa dute. Karta osatzen dugun eragileek horrelako kanpaina eta politikei aurre egin eta pertsona guztientzako eskubide guztiak defendatzeko konpromiso tinkoa adierazten dugu. Halaber, Euskal Herriko instituzioei exijitzen diegu pertsona migranteen eskubideak modu eraginkorrean bermatuko duten baliabide guztiak ezarri ditzaten.


Senderismoa - Urdaibai. Abentura eta turismo aktiboa Urdaibain, Bizkaian, Euskal Herrian\nHasiera > Ekintzak > Senderismoa\nUrdaibaiko Biosfera Erreserban, denak ere zure neurrira eta gogora eginak: Urdaibaiko paduran zehar marea errotak, ostra-haztegiak, Arteagako gaztelua eta beste zenbait txoko polit ezagutzeko txangoak, Ogoñora eta Atxarrera igoerak, eta egun erdiko nahiz osoko zeharkaldiak erreserbako bideetan barna.\nORIENTAZIOA: senderismoarekin batera, horren osagarri, orientazioa egin daiteke. Hastapen gisa, orientazioaren oinarrizko ezaugarriak irakasten ditugu; besteak beste, mapak zelan irakurri, eta brujula eta bestelako tresna batzuk zelan erabili.\nLekua : Urdaibaiko Biosfera Erreserba.\nIbilbidea : San Pedro Atxarre / Ogoño lurmuturra / Urdaibaiko padurak.\nDenboraldia / Datak : Apirila – Urria.\nIraupena: egun erdiko ibilaldia, 3-4 ordu.\nZailtasun maila: oinarrizkoa, hastapena.\nNori zuzendua : banakoentzat, koadrilentzat, taldeentzat.\nGutxienezko / gehienezko taldea: Gutxienez 10 pertsona izan behar dira. Gehienez 90 pertsonek egin dezakete ekintza hau.\nBezero - monitore ratioa:16 pertsonako monitore bat.\nNorberak ekarri beharrekoa: kirol oinetakoak, arropa erosoa, motxila, eguzkitako krema, ura.\nPrezioa : Pertosna kopuruaren arabera: 24 pertsona gehiago 15,50€/pertsonako; 15 eta 24 pertsona bitartean 16,50€/pertsonako; 6 eta 14 pertsona bitartean 17,60€/pertsonako; 5 pertsonara arte 21€/pertsonako.\nDeskontuak : Familietako edo nagusiekin datozen 18 urtetik beherakoak %15eko deskontua.\nPrezioan barne : monitorea, materiala, instalazioak, asegurua. %21ko BEZa.\nArketa Auzoa z/g,


jakintza ikastola | DJ Makala\nTagged: jakintza ikastola\t18 December, 2012\nRemix Tailerra Ordiziako Jakintza Ikastolan\tEuskararen Nazioarteko Eguna ospatzeko DJ Makala eta Antxon Sarasua gonbidatu ditugu ikastolara. Maila horretako bi musikari euskaldun ikastolan izanda, DBH3 eta DBH4ko ikasleekin DJ tailer bat egin dugu.\nEgun osoan zehar lanketa ezberdinak egiten aritu gara. Goizean, tailerrarekin hasi aurretik, DJ Makalak ospatzen ari ginen egunarekin zerikusia duen sorpresa bat aurkeztu digu; euskara ikasteko duela ia 50 urte argitaraturiko binilo diska zahar bat!. Tailerrari hasiera emateko, sekuentziadore baten oinarriak azaldu dizkigute. Jarraian, gelatan ikasleek aukeratutako abesti baten remix-ak sortzen aritu gara. Arratsaldean, aldiz, goizean egindako lanari hitzak jarri eta abestia osatu dugu, azken erritmo elektronikoak gure hitzei moldatuz.\nEgun bikaina pasatu dugu musika lantzeko gaur egun dauden aplikazio ezberdinekin jolastuz.\nEskerrik asko benetan Mikel eta Antxon!!\nPosted in News, Various\tTagged with antxon sarasua, dj makala, euskararen eguna, jakintza ikastola, ordizia\tSearch for:


Colegio Munabe - Bilbao - Trilingüe - Privado - Concertado - 1- IKT (INFORMAZIO ETA KOMUNIKAZIO TEKNOLOGIAK)\n1- IKT (INFORMAZIO ETA KOMUNIKAZIO TEKNOLOGIAK)\nKategoria: Instrumentos pedagógicos Non argitaratua: Wednesday, 30 November -0001 00:09 Bisitak: 4615\nMunaben Informazio eta Komunikazio Teknologiek (IKT) – multimedia baliabideak, Internet, etab.- eskaintzen dituzten aukera handiak gure ikasleak digitalki alfabetatzeko bakarrik ez, baizik eta ikasketa prozesuak errazteko tresna eraginkor bezala erabiltzen saiatzen gara.\nIKTak informatu, ikasi eta komunikatzeko oinarrizko elementua dira. Izan ere, hauen garapen oso bizkorrak gizarteko esparru guztietan eragina du, eta hezkuntzaren arloa ez da salbuespen bat.\nCurriculumeko irakasgai ezberdinetan baliabide informatikoekin lan egiteko erabiltzen diren informatika gelak ditugu. Geletan banaka lan egin ahal izateko nahikoa ordenagailu daude.\nEra berean, gelan gure ikasleen ikasketa eta motibazioa errazteko arbel digitalak ditugu.\nFamiliekin komunikazioa eta kudeaketa errazten duten online zerbitzu multzo bat diseinatu ditugu:\n•E-mail bidezko bidalketak: Posta elektroniko bidezko informazioa bidalketa zerbitzu eroso bat daukagu.\n•Heziketa blog-ak: ikastetxeak hezkuntza Berrikuntza, ikasketa goiztiarra, "Sontushijos" eta Sail didaktikoek antolatzen dituzten jarduerei buruzko informazio interesgarria ematen duten Blog desberdinak familien eskura uzten dituzte.\nwww.sontushijos.com web orrialdean COASeko ikastetxeko irakasleek eta gainerako profesionalek haurren heziketarako oso erabilgarriak diren artikuluak argitaratzen dituzte.\nIrakasle eta ikasleek irakaskuntza sare bat sortu dezaten helburuaz "MOODLE" online gunea ezartzen ari gara.


EUDELek, Itelazpik eta EiTBk informazio-jardunaldi bat antolatu dute Gipuzkoako udalentzat, LTD kanal autonomiko berriak piztu direlako. | Itelazpi\nEUDELek, Itelazpik eta EiTBk informazio…\n• Otsailaren 11n, Itelazpik EITBko kanal berriak piztuko ditu Gipuzkoan.\n• EiTBk eta Itelazpik antolatutako eta Eudelek koordinatutako jardunaldiak aukera eman du prozesuari buruzko informazio garrantzitsua Gipuzkoako udaletara hurbiltzeko.\nMatxalen Lauzirikak, Itelazpiko zuzendari nagusiak, Mikel Aguirre EiTBko Ingeniaritza eta Ustiapen zuzendariarekin, Iñigo Perez Itelazpiko zuzendari teknikoarekin eta Eudeleko ordezkari batekin hitz egin du.\nMatxalen Lauzirikak, Itelazpiko zuzendari nagusiak, Mikel Aguirre EiTBko Ingeniaritza eta Ustiapen zuzendariarekin, Joseba Intxausti Eudeleko Antolakuntza buruarekin eta Iñigo Perez Itelazpiko zuzendari teknikoarekin hitz egin du.\nDatorren asteartean, otsailaren 11n, amaituko dira Gipuzkoan estatu mailako aldi bereko emisioak. Une horretatik aurrera, Itelazpik emisio autonomikoen piztea egingo du kanal berrietan (ikus irudia), eta kanal zaharrekin batera biziko dira ekainaren 30era arte. Hori izan da Gipuzkoako udalei eskainitako jardunaldi informatiboaren ardatz nagusia, eta horri esker, xehetasun handiagoz ezagutu ahal izan da beharrezko informazioa emateko eta herritarrei prozesuak sor ditzakeen zalantzak argitzeko prozesua. Jardunaldia Donostian izan da, Eudel Euskadiko Udalen Elkarteak koordinatu du, eta EiTBk eta Itelazpik aurkeztu dute. Itelazpik EiTBk eta Estatuko kateek hedadura-eremuetan eskaintzen dituzten emisio-zentroetako prozesuaren ardura du. Horrez gain, Bizkaiko eta Gipuzkoako telekomunikazio instalatzaileen elkarteek, ABITELek eta ADITEGIk ere parte hartu dute bileran..\nOtsailaren 11tik aurrera, EiTB taldearen emisioak (bi eduki bereizmen handiko ETB-1 HD eta ETB-2 HD, eta lau kalitate estandarreko ETB-1, ETB-2, ETB-3 eta ETB-4) 48 kanalean emititzen hasiko dira. Une honetatik aurrera, antena kolektiboa egokitu ez duten erkidegoek kanal berriak sintonizatzeko egin beharko dute, betiere aurreikusitako laguntzak eskuratzeko baimena duen enpresa instalatzaile baten bidez. Eraikinaren tamainak eta antena kolektiboaren tipologiak ezarriko du egin beharreko prozedura (ikus irudia). Zalantzarik izanez gero, erkidegoa baimendutako enpresa instalatzaile batekin harremanetan jartzea gomendatzen da, hala badagokio, jarduketa mota planifikatzeko. Egokitzapenak amaituta, telebista-aparatua berriz sintonizatzea baino ez da faltako, ohiko kanalean emisioak ikusten ez diren unean egin behar baita..\nInformazio gehiago nahi duenak 2. dibidendu digitalari buruzko atala.\nSakatu irudian, handitzeko.\nLTD kanal irrati-elektrikoen taula.


Bihar, maiatzak 4, hileroko ohiko plenoa izango da - Azpeitiko Udala\n500.000€ko sustapen ekonomikorako laguntzen baitan, industriaren berrikuntza eta emakumeen\nAtzoko ohiko plenoan onartu ziren, aho batez, 2021eko Sustapen Ekonomikorako laguntzak. 500.000€ko diru laguntza lerro honen bidez, herriko sektore ezberdinei laguntzeko linea desberdinak eskaintzen dira 2013az geroztik. Aurtengo deialdian,\nCorrugados Azpeitiaren inguruan Azpeitiko Udalak onartutako mozioa\nAtzoko apirileko plenoan, Corrugados Azpeitiaren inguruko bi mozio izan ziren hizketagai. Udal Gobernuak aurkeztutako mozioa onartu zen EH Bilduren aldeko botoekin eta EAJren kontrakoekin. Jarraian onartutako mozioa: Azpeitiko Udal Gobernua\nInformazioa, aholkularitza eta laguntza juridiko-zerbitzua eskainiko die atzerritarrei SOS\nAste honetatik aurrera, Gizarte Zerbitzuei loturiko zerbitzu berri bat eskainiko da Azpeitian. Zehazki, Azpeitiko Udalak eta SOS Arrazakeriaren elkarlanaren baitan, munduko txoko ezberdinetatik etorritako azpeitiarrei informazioa, aholkuraritza eta\nBihar, maiatzak 4, hileroko ohiko plenoa izango da\nBihar, maiatzak 4, hileko lehen asteartea izanik, ohiko plenoa giengo du udalbatzak, 19:00etan hasita. Besteak beste, Azpeitia 2030, denon Artean etorkizuna plan estrategikoa onartzea izango dute hizketagai.\n1.- Udalaren 2030 Plan Estrategikoa onartzea.\n2.- Azpeitiko Udalaren eta bere erakunde publikoen giza baliabideak arrazionalitzeko plana onartzea.\n3.- Teknologia fotovoltaikoaren bidez elektrizitatea ekoiztea helburu duen Azpeitiko Ekindar Koop.S. eraketan parte hartzearen erabakia berrestea.\n4.- Udalaren 2021eko aurrekontuan 4. kreditu aldaketaren berri ematea.\n5.- Galdera eta erreguak


Halabedi > Iritziak > Auzolana Pilotalekua, bederatzi urte “frontoia berreskuratzetik, frontoia defendatzera”\nOrdutik, pilota eta pala partidak, bazkari herrikoiak, ekitaldi ezberdinak… etengabeko bizitza izan du frontoiak. Bederatzi urteren ostean, ordea, arriskuan dago. Frontoia kudeatzen duen Txapa Ahotsa asanbladak adierazi duenez, orain dela bederatzi urteko “Baietz auzoak frontoia berreskuratu” lelotik, “Baietz auzoak frontoia defendatu” lelora pasa behar izan dira.\n“Gozatuz maite dugun hori…bederatzi urte jada” – Txapa Ahotsa Asanblada –\nBederatzi urte honezkero. Bederatzi urte Gasteizko Alde Zaharreko hainbat pertsona eta mugimenduren artean ideia bat zabaltzen hasi zela ahopeka: “Lotsagarria da nola ari diren pilotalekua usteltzen uzten… eta zer edo zer egiten badugu?”. Turistifikazioak oparitzen digun auzokideentzako espazio publikoen galeraren aurrean, auzoarekiko ardura eta maitasuna antolatzen hasi ginen. Eskolako Gurasoen Elkartea, Gaztetxea, Gao Lacho Drom ijitoen elkartea, Campillo Kirol eta Kultura Elkartea, Egin Ayllu, auzotarrak… entsalada askotariko hartatik, pilotalekuaren okupazioan amaituko zuen kanpaina jaio zen, erronka kutsuko bere lelo nagusiarekin: “Mila gorri!! Baietz auzoak frontoia berreskuratu!!” Hilabete pare batera, hainbat ekimen publikoren zein isilpeko konponketa lanen ondoren, kalejira batek San Jose pilotalekua okupatu eta Auzolana Pilotaleku birbataiatu zuen.\nBaina bada azpimarratu nahi dugun kontutxoa. Hasieratik azaldu dugu susmo bat egitasmo guzti honen inguruan: Antzokia eraikitzearen atzean auzoaren turistifikazioari bultzada berria emateko nahi ezkutua, Paseo de Ronda delakoarentzako espazioa irabaziz besteak beste (kasualitatea: turistei zabalik eta auzokideei itxia dagoen espazio… publikoa?). Bada, hara zer ohartarazpenekin hasten den epaimahaiak epaia ezagutzeko txostena: aurkeztutako proiektuei errieta egiten die, zeren eta “…han sido relativamente escasos los participantes que han sido verdaderamente conscientes del alcance y trascendencia de la ubicación sobre la que se plantea esta intervención, a pesar del esfuerzo realizado en aportar documentación relativa al valor documental e histórico de sus preexistencias y de sus potencialidades”. Zehatzago: “…la metodología de estudio de los paños exteriores del conjunto de la muralla para su puesta en valor, ha sido muy limitado en la mayor parte de los equipos”.\nTamalez, gure jaiotzako “Mila Gorri! Baietz auzoak frontoia berreskuratu!!” moldatu beharrean izan gara: “Mila gorri!! Baietz auzoak frontoia defendatu!!” Eguneroko auzogintza isilari defentsaren lerro nabarmenagoa gehitu diogu. Baina penarik ez, biak elkar-elikatzeko moduan ari gara eta. Argi dugu frontoia ez ezik auzoko eta hiriko anai-arreba okupatu eta autogestionatu guztiak behar-beharrezkoak ditugula bestelako auzo, hiri eta jendarte ereduen bilaketan. Maite dugun hori gozatzen, esperimentatzen, jolasten, borrokatzen, konpartitzen jarraituko dugu. Maite dugun hori defendatuko dugu.\n“Guztiok ezin baditugu gozatu, hauek ez dira gure jaiak” -Gasteizko Gazte Feministon Sarea- →


Giza gorputzaren proportzioak by ir013006pa 2900 views\nKomikia by nanu373 8758 views\ndiseño grafico by Halex Baeza 52594 views\nKomika by irakasleberritzai... 330 views\nGeometríaaa by risigoiari9 209 views\nKiva aurkezpena gurasoentzat gaztel... by Aideko 540 views\nAngel Mentxaka , teacher at Secondary at bg\n1.  \n2. • Giza gorputzaren irudikapenean edertasuna arautzen duten proportzioetaz aintzinatik arduratu da gizakia. • Gizaki idealaren irudikatze nahiak ideia hori adieraziko duten proportzioen bilaketa bultzatu du. Artearen alorrean, honi hainbat modutara erantzun nahi izan zaio. • Bestalde, armonia unibertsala adieraziko duten proportzioen bilaketa beste motiboen irudikapen edo sormenean ere hedatu izan da (hala nola arkitektura)\n3. • Giza gorputzaren proportzioen adierazpenean erabili izan diren bi konbentzio nagusiak hauek dira: – Giza gorputzaren anatomia ikerketak (errealtasuna) – Garaian garaiko edertasun kanona (idealizazioa)\n4. • Anatomia artistikoak gizakiaren adierazpenean eragiten duten gaiak ditu kontutan (emozioen… ondoriozko transformazio anatomikoak, adinaren ondoriozko fisionomi aldaketak…) naturaletik behatuz. • Kanona garaiko edertasun arauen arabera artistek finkatutako arauak dira, askotan eskola edo garai artistiko oso baten identitatearen parte izanik. Kanon honen bila gizakiak bere gorputzean bertan modulo bat topatzen zuen zeinaren neurria erabiliko zen giza gorputzaren atalen eta osoaren artean erlazioak sortzeko, proportzio bat zehaztuz, guztiek gorputz hori irudi proportzionatu bat bezala hautemateko moduan, ederra, armonikoa, liraina izango zena.\n5. • Historiarrean, paleolitoan, bazegoen emakumeen edertasun kanona, ernalkortasunarekin harremanatutako sinbologia izango zuena (garai hartan bizirautea eta ernalkortasuna funtsezko baloreak ziren) • Bular, aldaka, sabel… (orokorrean sexu organuekin harremana zuten gorputz atalak) markatuak izango zituen eredu honek.\n6. • Egiptiar zibilizazioan eskua (guztia sortzen duen gorputzaren atala; izaera sinbolikoa du), ukabila, izan zen luzaroen erabilitako moduloa edo neurria: – Ukabila 18 aldiz luzera perfektua izango zen – Ukabila 2 aldiz aurpegi perfektua – Ukabila 10 aldiz sorbaldetatik belaunetarainoko neurria – Ukabila 6 aldiz belaunetik beherako hanka eta oinentzat. • Giza gorputza ederra izango zen bere ukabila 18 aldiz neurtzen bazuen eta armonikoki proportzionatua bazegoen. • Azken aldera, kanona 18 aldiz ukabila izatetik 21 aldiz ukabila izatera pasatu zen (greziarrarekin kointzidituz)\n7. • Hatza ere hartu izan zen modulu moduan, kasu honetan proportzioa 19 hatz 7 bururen pareko izanik.\n8. • Greziarrek interes handia izan zuten giza irudi idealizatuen, armonikoen, proportzionatuen proportzio edo arauekiko. Aldi arkaikotik aldi helenistikora proportzio horiek eraldatuz joan ziren, geroz eta errealistago eta dinamikoago bilakatuz. • Dena den, aldi klasikoa izango da edertasunaren greziar ideia argiago finkatzen den aldia.\n9. • Polikletoren kanonaren arabera, gorputzaren luzera ideala 7 aldiz burua izango da (Doriforo).\n10. • 7 eta 7 ¾ artean, segun eta modulutzat buru osoa ala ilea hazten den gunetik kokotzerakoa hartzen den.\n11. • Lisipok kanon hau luzatu egingo du, 8 burutara (Apoximennos).\n12. • Praxitelek ere burua modulutzat hartuz 8 burutan jarriko neurri ideala, kurba praxiteliarra ere gehituz.\n13. • Kanon klasikoak ia aldatu gabe mantendu ziren erromatarren garaian ere. Baina Aintzinatearen azken aldera gizakiaren irudikaten naturalistarekiko interesa jaitsi zenarekin batera, albo batera utzi ziren.\n14. • Erdi Aroan, ez zen giza gorputzaren proportzioen eredu edo kanon zurrunik izan. Erromanikoan giza irudia forma geometriko sinpleetatik abiatuz (karratua, triangelua…) irudikatzen zen, modu eskematikoan, intentzio naturalista ala errealistarik gabe.\n15. • Gotikoan ezaguera anatomikoak ez badituzte ere, behaketan oinarrituz modu naturalista batean adierazten saiatzen dira, nahiz eta figurak luzangak irudikatzen dituzte, errealismotik urrunduz.\n16. • Boticelliren San Sebastianen irudiak 9 burutako luzera izango du, nahiz eta itxura proportzionatua duen\n17. • Van Eyck-en Evak, 8 ½ burutako luzera duen arren, zentrua kokatzen den gunea dela eta, hankekiko gorputz luzeegia duela dirudi.\n18. • Bitartean, Bizantziar Inperioan, ikonoen irudia hiru zirkulu zentrukideren sistema batetan oinarritzen zen: – Aurrez aurreko aurpegiaren zirkuluen zentrua begien lerroak sudurrekoarekin topo egiten duen puntua edo bekokiaren zentrua da. Hemendik abiatuz buru ingurua eta aureola irudikatzen ziren. – Aurpegia eskortzoan irudikatuz, zirkuluen zentrua begi niniaren eta bekokiaren arteko puntu batetan kokatzen zen. – Zirkuluen erradioek nolabaiteko erlazioa zuten: r, 2r, 3r antzekoa.\n19. • Errenazaintzan ideal klasikoen razionalizazioa eman zen. • Leonardo da Vinci naturaletiko behaketan ikusitakoaren arau metrikoa ateratzen saiatu zen, gizabanakoak neurtuz eta alderatuz.\n20. • Da Vinci-ren kanona: “Vitrubioren gizona” • Vitrubioren gizonaren ilustrazioa burutu zuen Leonardok, Vitrubioren idatziei jarraituz. • Leonardok gizakia Unibertsoaren zentru bezala irudikatzen du zirkulu eta karratu batetan inskribatuz. • Zilborra zentrutzat eta oinetarainoko distantzia erradiotzat hartuz irudikatutako zirkunferentzian, eskuek eta oinek zirkunferentzia ukituko dute. • Karratua klasikoaren oinarria da: karratuaren modulua arkitektura klasikoan erabiltzen da; 90ºko angelua eta simetria arkitektura grekolatindarraren oinarria da. Giza gorputzaren altuera eta besoak zabalduta eskuen arteko distantzia bat datoz. • Bertan ikerketa anatomikoa burutzen du giza gorputzaren proportzionaltasunaren bila, kanon klasikoa edo edertasun idealaren bila.\n21. • Vitubrio arkitektuak dio naturak giza gorputza honela antolatzen duela: • 4 hatzek esku-ahurra osatzen dute • 4 esku-ahurrek oin bat • 6 esku-ahurrek ukondo bat • 4 ukondok gizakiaren altuera osatzen dute • 4 ukondok pasu bat osatzen dute • 24 esku-ahuurrek gizaki bat osatzen dute. • Neurri horiek berak erabiltzen zituen eraikinentzat.\n22. • Gizakiaren altuera 1/14ren jaisteko moduan hankak banatzen badira eta sorbaldak hatzak buruaren goiko hertzaren pare kokatu arte igotzen eta luzatzen badira, gorputz adarren zentru geometrikoa zilborrean egongo da eta hanken arteko espazioa triangelu aldekitea izango da. • Besoen arteko zabalera gizakiaren altueraren bertina izango da. • Hilea jaiotzen den gunetik kokotserainoko luzera gorputzaren 1/10 izango da. • Buruaren goiko aldetik kokotserainokoa 1/8. • Bularraren goialdetik buruaren goi artekoa 1/6 rena. • Bularraren goialdetik hilea jaiotzen den arterakoa 1/7 rena. • Titiburuetatik buruaren goialderartekoa altueraren 1/4 izango da. • Sorbalden arteko zabalera gizakiaren luzeraren 1/4 izango da. • Ukondotik esku muturreraino 1/5 • Ukondotik besapeko angelurainokoa 1/8 • Esku osoa gorputzaren 1/10 • Genitalak erdigunean daude. • Oina gizakiaren 1/7 dira • Oinazpitik belaunerainokoa gizakiaren ¼a da • Belaunazpitik genitaletarainokoa 1/4 a da • Kokots azpitik sudurrerainokoa eta hilea hazten denetik bekainetarainokoa berdina da, belarria bezala, aurpegiaren 1/3\n23. • Zilborrak giza gorputza urrezko sekzioan banatzen du (luzera osoaren eta onetatik zilborrerako distantziaren arteko arrazoia urrezko zenbakia deritzonaren berdina da (1,6180…), pentagono erregular baten diagonalaren eta bere aldearen arteko arrazoiaren berdina. Da Vinciren arabera, gizonaren gorputza erradiotzat bere urrezko sekzioa duen zirkunferentzia batean inskribatua dagoela esan daiteke. • Burua modulutzat hartuz gorputzaren zortzirena izango da.\n24. *Pacioli *Da Vinci\n25. • Zeising-en kanona Edertasunaren eta proportzioaren arteko harremana zegoela uste zuen, hueak formulatzeko metodo desberdinak proposatu zituelarik\n26. • Edertasunaren ideala gizarte aldaketetara egokitu izan da historian zehar. Artistek hainbat sistema sortu dituzte kanona sortzeko. Proportzio sistema hauek espekulazio teorikoetan oinarritu izan ohi dira eta balio historikoa dute. Hauek gizaki erreala ze puntutaraino irudikatzen duten irizterakoan, gizaki errealen neurketetan oinarrituriko ikerketek kanon tradizionalei hurbiltzen zaizkien emaitzak eman izan dituzte.\n27. *Richer-en kanon, tipo arruntarentzat\n28. *Richer-en kanon, tipo heroikoentzat\n29. • Mendebaldeko ereduez gain bestelakoak ere topa ditzakegu, hala nola, arte hinduan. Neurri desberdinen artean, giza irudia talas deituriko 9 atal desberdinetan zatitzen dutena dago. Tala laurdenari amsa deitzen dioe (figurak 36 amsa izango ditu.\n30. • Luzetaka neurriak hauek dira: – Kopeta erditik okotzera tala 1 – Klabikulatik bularrera tala 1 – Bularretik zilborrera tala 1 – Zilborretik aldakara tala 1 – Aldakatik belaunetara 2 tala – Belaunetatik tartsora2 tala – Lepoa amsa 1 – Rotula amsa 1 – Oinak amsa 1 • Horizontalean neurriak hauek dira: – Burua tala 1 – Lepoa 2 ½ amsa – Sorbalda batetatik bestera – Bularra 6 amsa – Gerria(5 amsa – Aldaka 2 tala – Belaunak 2 amsa – Orkatilak 1 amsa – Oinak 5 amsa


Ardo dastaketa ikastaroa Mikel Garaizabal enologo ezagunarekin\nArabako Errioxako ardoa eta Araba, Bizkaia eta Getariako Txakolinen ezaugarri bereizgarriak ezagutzeko aukera. Jatorri izendapena duten produktuekin uztartuta.Informazio gehiagorako eta izena emateko: 943 76 93 94 edo info@bizikasi.comLaguntzaileak: Bergarako Udala, HAZI, Bizikasi Zerbitzua eta Miguel Altuna LHII.\nArdo dastaketa ikastaroa Mikel Garaizabal enologo ezagunarekin Elosu auzoa Arabako Errioxako ardoa eta Araba, Bizkaia eta Getariako Txakolinen ezaugarri bereizgarriak ezagutzeko aukera. Jatorri izendapena duten produktuekin uztartuta.\nInformazio gehiagorako eta izena emateko: 943 76 93 94 edo info@bizikasi.com\nLaguntzaileak: Bergarako Udala, HAZI, Bizikasi Zerbitzua eta Miguel Altuna LHII.\nAitzurira mendi irteera\nAntzuola, Antzuola | Irteera\nArrola Mendizale Elkarteak, Aitzurira irteera antolatu du abenduaren 15ean. Olaranetik egingo da irteera 8:00etan eta egun osoko irteera izango da. Izena emateko, arrolant@gmail.com helbidera mezu bat bidali behar da.\nAitzurira mendi irteera Antzuola\nEkintza plana diseinatzen. Amaiera emateko bilera irekia. Alkategaia aurkezteko ekitaldia\nHarittu prozesuaren barruan, herriaren diagnosia egin ostean, 'ekintza plana' diseinatzeko lanean dihardu EH Bildu. Gaika egin ditu bilerak horretarako eta gaur fase horren amaierako bilera irekia izango da. Bukaeran, alkategaia aurkezteko ekitaldia egingo dute. 10:00etatik 13:00etara egingo den tailer irekia gaztelekuan egingo dute; alkategaiaren aurkezpena, zinema aretoan.\nEkintza plana diseinatzen. Amaiera emateko bilera irekia. Alkategaia aurkezteko ekitaldia Oñatiko Gaztelekua\nElkar Heziren elkartasun azoka\nGabonetako Azoka Solidarioa antolatu du Giza Eskubideak guztiontzat lelopean. Bertan, GKE ezberdinen lanaren inguruko informazioa emango da eta beraien produktuak salduko dira. Dirua Larrañan dauden errefuxiatuendako izango da.\nElkar Heziren elkartasun azoka Foruen plaza\nGabon atariko azoka egingo dute beste urte batez Herriko Plazan. Han elkartuko dira herriko baserritarrak, artisauak eta merkatariak. Zapatuan goizez eta arratsaldez izango dira eta domekan goizez bakarrik.\nNeguko azoka Herriko Plaza\n'Ihardunaldiak: 2030ean, Nolako Eskoriatza izan nahi dugu?’\n‘2030ean, Nolako Eskoriatza izan nahi dugu?’, IHARDUNALDIAK. 10:00etan, Kultura etxean. 4 Lantaldetan banatuta ekarpenak egingo dituzte herritarrek.\n'Ihardunaldiak: 2030ean, Nolako Eskoriatza izan nahi dugu?’ Kultura etxean\nKulturateko klaustroa, Arrasate | Ikastaroak\nFamilia guztiarentzat, parte hartzaile kopurua mugatua da. Izena emateko bidali mezu bat 717 714 933 telefono zenbakira abenduak 15a baino lehen\nTxotxongilo tailerra Kulturateko klaustroa\nXaboi eta ponpa ikastaroa\nFamilian egin ahal diren xaboi eta ponpak, Ekoudalatxen eskutik. Familia guztiarentzat da, baina parte hartzaile kopurua mugatua da. Izena emateko, bidali mezu bat 717 714 933 telefono zenbakira abenduak 15a baino lehen.\nXaboi eta ponpa ikastaroa Kulturate\nJostailu truke azoka\nArrasateko Biteri plaza, Arrasate | Azoka\nTxatxilipurdi elkartearen eskutik\nJostailu truke azoka Arrasateko Biteri plaza\nArmei, baso eskolari eta kapitalismoari buruzko hitzaldiak\nHausnarketa eta eztabaida politiko eta sozialerako jardunaldiak egingo dituzte Antixena gaztetxean 13tik 16ra. Gaur egingo dute: 11:00etan, autoformakuntza saioa Aimar Uribesalgorekin: Egungo armagintza Euskal Herrian 14:00etan, bazkaria gaztetxean 15:30ean, hitzaldi-tertulia saioa: Baso eskolako esperientziak. Hizlariak izango dira Aran eta Korta, Orbelako kideak 17:30ean, hitzaldia: Kapitalismoaren garapena euskal nekazal eremuan: baserriaren mitotik klase gatazkara. Meren\nArmei, baso eskolari eta kapitalismoari buruzko hitzaldiak Antixena gaztetxea\nHausnarketa eta eztabaida politiko eta sozialerako jardunaldiak egingo dituzte Antixena gaztetxean 13tik 16ra. Gaur egingo dute:\n11:00etan, autoformakuntza saioa Aimar Uribesalgorekin: Egungo armagintza Euskal Herrian\n14:00etan, bazkaria gaztetxean\n15:30ean, hitzaldi-tertulia saioa: Baso eskolako esperientziak. Hizlariak izango dira Aran eta Korta, Orbelako kideak\n17:30ean, hitzaldia: Kapitalismoaren garapena euskal nekazal eremuan: baserriaren mitotik klase gatazkara. Meren\nAhal Dugu-Podemosen ekitaldia\nFraiskozuri plazan., Bergara | Hitzaldiak\nAhal Dugu-Podemosek ekitaldi politikoa antolatu du biharko, abenduak 15, Fraiskozuri plazan (11:30). Politika feminizatzen izenburua jarri diote ekitaldiari, eta Unidos Podemoseko diputatu Nagua Albak, Ahal Dugu Euskadiko hedakuntza arduradun Eneritz Marquiegik eta Bergarako Ahal Duguko idazkari nagusi Jose Maria Sasietak hartuko dute parte.\nAhal Dugu-Podemosen ekitaldia Fraiskozuri plazan.\n'Kolorez kolore' txotxongiloak Pantzartekin\nPantzart taldeak txotxongilo emanaldia eskainiko die 3 eta 6 urte arteko neska-mutikoei: Kolorez kolore. Debalde da saioa.\n'Kolorez kolore' txotxongiloak Pantzartekin Arkupe kultura etxea\nAnastasio Zubiari buruzko liburua\nAraotz, Oñati | Deia\nArtixa elkarteak aurkeztuko duen liburua: 'Anastasio Zubia. Araozko saltzaile ibiltaria. Bere bizimodua, garaia eta giroa'. Araotzeko saloian izango da aurkezpen ekitaldia\nAnastasio Zubiari buruzko liburua Araotz\nBorobileko dantza saioa\nArrasateko Herriko Plaza, Arrasate | Dantza\nLore Gazteak eta Txikitxu taldeen eskutik. Horren ostean, Olentzeroren gutun banaketa Sorginarekin. Euria egiten badu Biteri plazan izango da.\nBorobileko dantza saioa Arrasateko Herriko Plaza\n'Agian bai' flashmob-a\nIrala kalea, Bergara\n'Agian bai' flashmob-a Irala kalea\n'Baso eskola bateko esperientzia' tertulia\nAntixena gaztetxea, Oñati\nAran eta Kortarekin\n'Baso eskola bateko esperientzia' tertulia Antixena gaztetxea\nSofak egiteko tailerra, gaztelekuan\nSofak auzolanean egiteko tailerra egingo dute, zapatuan, gaztelekuan.\nSofak egiteko tailerra, gaztelekuan Elgetako gaztelekuan\n'Horman erlojua duen etxea' filma\n'Horman erlojua duen etxea' filma Amaia Antzokia\n'Udare erraldoiaren istorio harrigarria' filma, gaztetxoendako\nUdare erraldoiaren istorio harrigarria filma, gaztetxoendako. Sarrera: lau euro\n'Udare erraldoiaren istorio harrigarria' filma, gaztetxoendako Zinema aretoa\n'Kapitalismoaren garapena euskal nekazal eremuan:baserriaren mitotik klase gatazkara'\n'Kapitalismoaren garapena euskal nekazal eremuan:baserriaren mitotik klase gatazkara' Antixena gaztetxea\nKulturateko klaustroa, Arrasate | Literatura\nIpuin kontaketa Kulturateko klaustroa\n'Harresian zulo' taldearen kontzertua\nArrasateko Herriko Plaza, Arrasate | Gabonak\n'Harresian zulo' taldearen kontzertua Arrasateko Herriko Plaza\nHerriko akordeoi jotzaileen kontzertua\nMusika eskolako lehengo eta oraingo akordeoi jotzaileen kontzertua. Film ezberdinetako soinu bandak joko dituzte.\nHerriko akordeoi jotzaileen kontzertua Santa Ana antzokia\n'Superlopez' filma Amaia Antzokia\nElizan., Aramaio | Musika\nSan Martin elizan egingo da Gabonetako kantaldia, eta Aramaioko abesbatza eta Papargorri taldeez gain, Legutioko abesbatzak ere hartuko du parte.\nGabonetako kantaldia Elizan.\nAngel Bañares banda zuzendariari omenaldi kontzertua\nAngel Bañares Eskoriatzako musika bandaren zuzendaria izan da 35 urtez, eta orain, haren testigua Jesus Urrutiak hartu du. Hori horrela, Angel Bañaresi hainbeste urtean egindako lana aitortzeko antolatu du Beheko Errota Musika Eskolak kontzertu omenaldia. Zapatuan 19:30ean izango da, Manuel Muñoz kiroldegian. Antolatzaileek adierazi dute sorpresak ere izango direla, baina ez dute nahi izan ezer aurreratu; herritar guztiak gonbidatu nahi dituzte bertara.\nAngel Bañares banda zuzendariari omenaldi kontzertua Manuel Muñoz kiroldegian\nAngel Bañares Eskoriatzako musika bandaren zuzendaria izan da 35 urtez, eta orain, haren testigua Jesus Urrutiak hartu du. Hori horrela, Angel Bañaresi hainbeste urtean egindako lana aitortzeko antolatu du Beheko Errota Musika Eskolak kontzertu omenaldia. Zapatuan 19:30ean izango da, Manuel Muñoz kiroldegian.\nAntolatzaileek adierazi dute sorpresak ere izango direla, baina ez dute nahi izan ezer aurreratu; herritar guztiak gonbidatu nahi dituzte bertara.\nTxorbela Otxotearen kontzertua\nTxorbela Otxotearen kontzertua San Frantzisko eliza\nOñatiko Gaztelekua, Oñati | Gabonak\nOñatiko Lenao taldeak Iparraldeko argiak disko berriaren aurkezpena egingo du. Joko duten beste taldeak: Natural Project eta DePekuliars. Salneurria: 8 euro Sarrerak: www.oñati.eus, Txokolateixian eta leihatila digitalean.\nLenao Oñatiko Gaztelekua\nColette filma. Sarrera: bost euro\n'Colette' filma Zinema aretoa\nBlack Knives taldearen kontzertua\nLauko kontzertua izango da gaztetxean, punta-puntako hardcore emanaldiekin. Kartelaren buruan Black Knives talde frantziarra dago, Europan zehar Madball edo Agnostic Front bezalako taldeekin aritu izan dena. Eurekin batera Broken Legacy –Oñati–, Viborv –Gasteiz– eta Holy Txala –Bizkaia– taldeak igoko dira oholtzara. Prezio aipatzekoa da, hiru euroren truke lau talde ikusi ahalko dira eta.\nBlack Knives taldearen kontzertua Arrasateko gaztetxea


Iruñeko hizkuntz paisaia euskaraz! Sina ezazu! • ZUZEU\nIruñeko hizkuntz paisaia euskaraz! Sina ezazu!\nEz da nahikoa kartel bat euskaraz eta erderaz jartzea eta hurrengoa erdera hutsez. Ezin da onartu kartel batean gaztelaniazko testua letra handiz ikustea eta euskarazko testua letra txikiaz (irakurtzeko derrigorrez hurbildu beharra). Euskararen presentzia sistematikoa nahi dugu, hutsunerik gabe.\nHorrexegatik, AEKk, IKAk, Sortzen-Ikasbatuaz-ek, EHEk eta Administrazioan Euskaraz taldeak bultzatutako kanpaina lagundu behar dute hiritar euskaldun eta euskaltzaleek. Hauxe dugu sinadurak biltzeko garaia (otsaila bukatu arte). Talde hauekin harremanetan jarrita edo euskaltegietara joanda, orain kontua da sinaduraren bidez gure eskubideak eskatzea.\nOrain dela mende batzuk Iruñeko kaleko hizkuntza arrunta euskara zen. Nafarroako Erresumaren konkistaren ondoren Administrazio arrotza iritsi eta gaztelania ezartzeko prozesua abian jarri zen, egoera denboran izugarri luzatzearen ondorioz nahiko modu arrakastatsuan.\nAzkeneko bost mendeetan gertakari ugari gertatu dira: Borboiek ezarritako zentralizatze prozesua, guda karlistak eta Foruen galera, eskola erdaldunaren ezarpena, Primo de Riveraren diktadura, Francoren diktadura gogorra, Espainiatik iritsitako erdaldunen etorrera masiboa…\nHala ere, euskararen zapalkuntza zuzena Francorekin batera eten ondoren, 1986an, datu hauek genituen Iruñean, zentsuaren arabera: Euskaldunak, populazioaren % 6’02; cuasieuskaldunak (euskara zertxobait zekitenak), % 7’16.\nLegeetan eskubide batzuk, ikastolak eta D eredua hedatzen hasiak… Garai hobeak ziren. 1991n, orain dela 19 urte, zentsuak horrelako datuak eman zituen Iruñean: Euskaldunak, % 6’06; cuasieuskaldunak, % 7’69.\n1996an, zentsuan euskararen ezagutza neurtu zen azken aldian, Iruñea horrela azaldu zen: Euskaldunak, % 6’70; cuasieuskaldunak, % 8,47.\nHortik aurrera euskaldunon hedatze prozesua azkartu zen, batez ere irakaskuntzan presentzia nabarmena irabazi genuelako. 2006an, Iruñea eta Iruñerria batera aztertu ziren, soziolinguistikoki. Euskarabidearen webgunean agertzen da ikerketa hori. Inkestatuen % 16’7k adierazi zuen euskara ulertu, hitz egin, irakurri eta idazteko gai zela. Eta gaitasun horiek nolabait eduki baina garatzeko zailtasunak zituela adierazi zuen % 10’1ek.\nEstatutik kanpoko etorkinen azkeneko uholdeak euskararen berreskurapen datuak hein batean lausotu baditu ere, Iruñea bere kokapen historikoa berreskuratzen ari da. Hau da, euskararen barneko tradizioan Iruñeak zuen postua: Euskaldunon hiri buruzagia, euskararen lurraldetako hiriburua.\nHorregatik, gure presentzia onartua izatea nahi dugu. Hiri batean hizkuntz paisaia (errotuluak, kartelak, plakak eta abar) baldin bada hiria hizkuntza aldetik definitzen duena, Iruñea hiri euskalduna dela garbi geratzea nahi dugu. Euskaldunon eskubidea delako.\nIruñeko euskalgintza sinadurak biltzen ari da Iruñeko hizkuntz paisaian euskararen presentzia aldarrikatzeko eta martxoaren hasieran sinadura guztiak aurkeztuko dizkio Iruñeko Udalari, horren arabera joka dezan.\nIruñean, 2011ko urtarrilaren 24an.\nFRANCISCO JAVIER CASTRO GONZALEZ (Administrazioan Euskaraz taldeko kidea).\nIrudia | Txikiteoa Iruñean | Holia | Creative Commons By SA\nHizkuntz paisaia., Iruñea\n5 pentsamendu “Iruñeko hizkuntz paisaia euskaraz! Sina ezazu!”-ri buruz\nGorka 2011-02-09 10:03\nSinadura gehiago bilduko dira kalera ateraz gero.\nGorka Lekuna 2011-02-09 15:00\nAdri 2011-02-11 05:02\nEta zergatik ez internet bidez? Horrela kanpoan gaudenok be sinatu ahalko dogu.\nmiren garmendia 2011-02-12 10:12\nIrala 2011-03-12 00:31\nBada garaia guda hori irabazteko! Ausardia da behar duguna eta sareak ehundu.


Britainia Handiko Udako Ordua neguan luzatzea osasungarria izan liteke jendearentzat - Medikuntza bloga 2022\nBritainia Handiko Udako Ordua neguan luzatzea osasungarria izan liteke jendearentzat\nPolitiketako espezialistek iradokitzen dute udaberrian Greenwich Mean Time baino bi ordu lehenago egoteak jendea luzaroago kanpoan egotea ahalbidetuko lukeela, gehiago entrenatzen lagunduko diela eta, ondorioz, bizimodua osasuntsuagoa izango dela. Erresuma Batuak neguan udako ordu britainiarra mantentzea nahi dute. Baina David Lewis psikologoak esan zuen ideian akatsak zeudela.\nAzken inkesta batek kezkatuta, fitness gutxitzeko joerak eta populazioaren erdia baino gehiago klinikoki obesitatea bihurtzen erakusten duten iragarpenek kezkatuta, Hillman doktoreak, PSIko kide emerituak, proposatzen du erlojuak urrian ez atzeratzea urtebetean, baina oraindik erlojuak aurreratzea. ondorengo udaberrian.\nHonek Erresuma Batua Greenwich Mean Time baino ordubete aurreratu lezake neguan eta bi ordu aurreratu udan, udako ordu bakarra/bikoitza izenez ezagutzen dena, Frantzia, Alemania eta Espainiaren ordu berdina hartuz.\n"Urriaren amaieran erlojuak itzultzen direnean egun-argia eta eguzki-argia gutxiago egotearen aurrean ohikoa den erreakzio arrunta -kanpoko jardueraren amaiera eta, neurri handi batean, barruko aisialdi-bizitzaren hasiera adierazten duen moduan- negatiboa da", doktoreak. Hillmanek idazten du.\n"Eguneko argi ordu gehigarriek dezente handituko lituzke kanpoko aisialdirako aukerak: 300 inguru helduentzat eta 200 gehiago haurrentzat urtero, eguneroko ohiko jarduera-ereduak kontuan hartuta".\nIkerketek agerian uzten dute jendea alaiago eta energetikoago sentitzen dela udako egun luze eta argiagoetan. Aldarteak sarritan behera egin ohi du neguko egun laburretan eta tristeagoetan.\nOndorioztatu zuen erlojua aldatzeko proposamen hau hartzea modu eraginkorra, praktikoa eta oso erraz kudeatzen dela gure esna-orduak urtean zehar dagoen egun-argiarekin hobeto lerrokatzeko.\nLehen aldiz, 1916an ezarri zen Britainia Handiko Udako Ordua, nekazariei beren soroetan lan egiteko egun-ordu gehiago emateko. Eskoziako nekazariak beti egon dira egungo antolamendua aldatzearen aurka, goizeko ilunpe luze bati aurre egin beharko ziotelako.\nDavid Lewis doktoreak, eguzkiak gure ongizatean duen eraginari buruzko ikerketak egin dituen psikologo itunpekoak, dio bi aldeentzako argudioak daudela.\n"Jendea eskola eta lanetik kanpo gehiago ateratzeko eta ariketa fisikoa egiteko konbentzitu badaiteke, litekeena da hori egitea argia bada, iluna bada baino".\nGoizean lanera irteten diren pertsonak ondo ez esnatzeko arriskua dagoela adierazi du argia ez bada. Hala ere, Lewis doktoreak bat egiten du jendeak ariketa egiteko denbora gehiago aurkitzearen ideiarekin, eta nabarmendu du egunez ariketa egiteak sarritan aldartea igotzen duela.\nOsasun Saileko bozeramaile batek esan zuen: "Gomendatzen da helduek 30 minutu ariketa egitea astean bost aldiz eta haurrek 60 minutu egitea egunero.


Aldi huntako mintzalekuan oraino aktualitate gorrian den Koronabirusa dugu berritz ere aipagai. Lehen lerroan borrokatzen diren medikuak gurekin izanen ditugu: Donostiako Ospitaleko Zainketa Intensiboan ari den Felix Zubia eta Angeluko COVID-19 unitatean ari diren Alexandre Inchauspe eta Amaia Bidart medikuak. Bestalde Hegoaldeko laborategietan egiten diren ikerketak aipatuko dauzkigu Elhuyar aldizkariko kazetaria den Ana Galarraga. Azkenean, zoin diren konfinamenduaren ondorioak adineko jendeentzat erranen dauku zahar etxeetako zuzendaria den Anne Marie Bruthék.\nAzken eguneratzea hemen: Osteguna, 2020(e)ko apirilak 16\nMintzaleku: Koronabirusaz eta bere ondorioez\nKoronabirusaz eta bere ondorioez gaur Mintzaleku eztabaida saioan Xan Berterretxe, Mikel Gandarias, Argitxu Cantero eta Sophie Guinet medikuekin.\nAzken eguneratzea hemen: Ostirala, 2020(e)ko martxoak 20\nHauteskundeak: Itsasuko debatea\nJean-Paul Iturburua, “elgarrekin segi aintzina”: 59 urte eta Bankoan ari zira lanean. 2001-tik hautetsi herriko kontseiluan. 2garren axuant izan , eta gauregun lehen axuant. Roger Gamoy oraiko auzapezaren bilana defendituko du. Mikel Hiribarren, “herriari”: 64 urteko laboraria. Abertzaleen zerrenda zuzentzen. Louis Ustarroz “Itsasu elgarrekin”: 57 urteko hargintza enpresa burua. 2016az geroz, herriko kontseilari, oposizioan.\nDonibane Garaziko debatea\nHerriko bozetaz debatea: Donibane Garazin Xabi Larre eta Laurent Inchauspé.\nMauleko eztabda antolatü dü Xiberoko Botzak Euskal irratiekin batean. Haatik eta gaüzen xüxentzeko, gure petto baten ondotik Mixel Etxebest eta Louis Labadotek galdoen zerrenda berantarekin üken dütüe. Gaüaldi hortako arraheda bat proposatzen deiziegü heben:\nHendaiako bozetarako hautagaien mahainguruak, ikusmin handia piztu zuen\nMintzaleku: mendiko suetaz\nAktualitatea jorran (20-01-16)\nMintzaleku: Euskararen egoera (19-11-20)


Fruitu lehorrak haurren dietan | Consumer\nFruitu lehorrak haurren dietan\nBi urtetik beherakoek fruitu lehorrik ez jatea gomendatzen da, eztarria trabatzeko eta alergiarik ez izateko.\nFruitu lehorrak oso elikagai osoak dira elikaduraren ikuspegitik. Bere balio energetikoagatik, bere gantzen oparotasun eta kalitateagatik, proteina-eduki aipagarria duelako eta mantenugai erregulatzaile ugari dituelako nabarmentzen dira, hala nola bitaminak, mineralak eta zuntza. Haurren dietan sartzea aukera ona da haurrak beren zaporera ohitzeko, baina kontuz, oso txikiak badira: irentsi egin daitezke, tamaina txikiko elikagaiak baitira; zaila da digeritzea, gantz-kontzentrazioa dutelako, eta alergiak eragin ditzakete.\nHaurrek bi urte baino gutxiago dituztenean, fruitu lehorrak kontsumitzeak eragozpen gehiago sortzen dizkie, kontuan hartu beharreko abantailak baino. Horietako bat eztarria trabatzeko arriskua da. Ondo begiratu eta ezagutu behar da haurraren erritmo ebolutiboa murtxikatzerakoan. Oro har, ez da komeni bi urtetik beherakoek fruitu lehorrak jatea; izan ere, oro har, ez dituzte ondo koordinatzen mastekatze-mugimenduak, eta, oso ondo murtxikatzen ez badute, irensteko arriskua dago.\nHorregatik, haur txiki bati fruitu lehorrak ematen zaizkionean, garrantzitsua da jaten duen bitartean zaintzea, eta irentsi baino askoz lehenago mastekatzea, ezbeharrik ez izateko. Elikaduran sartzeko modu bat da ur edo olio pixka batekin txikitzea eta gurin bat prestatzea (kakahuetearena, adibidez) ogia edo galletak igurzteko. Dieta askotarikoagoa egiteko eta haurra zaporean bizitzeko, fruitu lehorrak jogurtarekin, entsaladekin, frutekin, zoparekin, barazkiekin edo saltsak egin daitezke haragi- edo arrain-zatiak laguntzeko.\nDigeritzeko zailak eta oso kalorikoak\nFruitu lehorrak, koipe asko dutenez, kalorikoak izateaz gain, digeritzen zailak dira. Haurrek (baita helduek ere) kantitate txikiak kontsumitu behar dituzte -errazio bat ukitua da-, gero tripak mindu ez daitezen. Oso erakargarriak direnez, askotan zaila izaten da haiek jateari uztea, baina azpimarratu behar da ez direla gehiegi jaten.\nHaurrentzat, fruitu lehorrak, esnearekin, arrainarekin eta arrautzarekin batera, elikagai arazotsuak dira, elikagaiekiko alergiak eragiteko gaitasuna dutelako. Fruitu lehor guztien artean, badirudi kakahueteek eragiten dutela, oro har, alergiarik gehien.\nFruitu lehorrekiko alergia identifikatzen laguntzen duten alerta-sintoma batzuk hauek izan daitezke: sudurreko tanta-jarioa, gorputz osoko urtikaria, mihiko inurridura edo eztarriko zapalketa-sentsazioa. Sintomak berehala okertu daitezke, baldin eta haurrak arnasa hartzeko zailtasunak baditu, eztarriaren edo gorputzeko beste atal batzuen hantura badu, eta erreakzio anafilaktikoa gerta daiteke. Erreakzio hori garaiz tratatzen ez bada, ondorio larriak izan ditzake.\nFruitu lehorrek energia-eduki handia dute. Ehun g fruitu lehorrek 500 kaloria baino gehiago dituzte (gaztainak izan ezik, 200 kaloria inguru baititu). Energia-balio garrantzitsu hori ur gutxi duelako (konposizioaren %10 baino gutxiago) eta gantz (pisuaren %50 baino gehiago) eta proteina (%20 inguru) ugari dituelako sortzen da. Gantzen osaeran gantz-azido asegabeak dira nagusi, besteak beste, azido linolenikoa eta linoleikoa. Bi mantenugaiak funtsezkoak dira eta giza organismoa ez da gai sintetizatzeko, eta elikagaien bidez eman behar dira.\nGantz-azido horiek ezinbestekoak dira zelula-mintzak eratzeko, batez ere nerbio-zelulak, haurren artean hazten eta garatzen ari baitira. Fruitu lehorrek ez dute kolesterolik, eta, gantz-profil osasungarria dutenez, haurtzarotik gaitz kardiobaskularrei aurrea hartzen laguntzen duten elikagai bihurtzen dira.\nLekaleekin eta zerealekin batera, fruitu lehorrek oso ondo osatutako taldea osatzen dute: landare-proteina kopuru bikaina ematen dute (elikagai horiek ondo konbinatuz gero, animalia-proteinaren proteina osoak lortzen dira), B taldeko bitaminen aniztasuna (B1, B3, B6 eta folatoak), E bitamina (antioxidatzaile ahaltsua) eta mineralak, hala nola burdina eta kaltzioa (xurgapen okerragoko bi mineral), potasioa, fosforoa B taldeko bitaminak beharrezkoak dira haurraren nerbio-sistema garatzeko, globulu gorriak eratzeko eta elikagaiek duten energia aprobetxatzeko.\nB1 eta E bitaminen zati bat suntsitu egiten dira txigortze-prozesuan. Prozesu hori fruitu lehor ontziratuei aplikatu ohi zaie maiz, eta arrazoi hori nahikoa da haurrak fruitu lehorrak modurik naturalenean jaten ohitzeko. Gainera, elikagai horiek zuntz asko dute, eta, beraz, heste-igarotzea errazten dute, eta txikienen artean maiz gertatzen den idorreria prebenitzen edo hobetzen dute.\nfrutos-eu grasas-eu haur-dieta lehorrak urteak


NUI-ak eta berauek ahalbidetzen dituzten gailuak - Garoa Web Consulting\nESNUI-ak eta berauek ahalbidetzen dituzten gailuakGaroako sotoan lanean ibiltzen diren pertsonen taldekide berria naiz, Jon Ercilla. Sarean, eta lagunen artean, Ertzil bezela ezaguna. Informatikan ingeniaria eta teknologia berrien zale amorratua izanik, nire estreineko post hau, Erabiltzaileen Interfaze Naturalen (Ingelesez Natural User Interface edo NUI) ingurukoa izango da. NUI-a ordenagailu, aplikazio, etabarrekin, sarrerako gailu elektroniko edo mekanikorik gabe elkar eragitea ahalbidetzen duen interfazea da. Hauen adibide batzu ahots edo giza mugimenduen bidez kontrolaturiko sistemak izan daitezke.Azken urteetan interakzio mota honek sekulako aurrerapausuak eman ditu, ukimen ahalmena duten pantailak, ahots bidezko errekonozimentua, gorputzaren mugimenduarekin jolas daitezkeen bideojokoak,... guzti hauek adibide gutxi batzu besterik ez dira. Interakzio mota hau egia bihurtzea ahalbidetu duten gailu garrantzitsuenen sailkapen bat egingo dut, deskribapen txiki batekin.\n2010 urtearen amaiaren atera zen argitara XBOX 360 bideokontsolaren parte bezela. Bere zati diren sentsore, kamara eta mikrofonoei esker, erabiltzailearen mugimendua, gorputzaren posizio, ahots eta aurpegiaren egoerari buruzko informazioa eskuragarri jartzen zuen ordenagailuarentzat.\nNahiz eta hasiera batean bideojokoetarako pentsatua egon, komunitateak beste motako aplikazioak egiteko erabili zuen Kinect-a. Youtuben milaka bideo aurki daitezke garatzaileek eginiko aplikazioekin, hauek izanik gehien ikutu diren esparruak:\nUrte honen amaiaren, Kinect-aren bertsio berria aterako da XBOX ONE bideokontsolarekin batera. Bertsio honek sekulako hobekuntzak dakartza bere “arbasoa”-rekin alderatuz eta horrelako “tramankuluak” gustatze zaizkigunok irrikitan gaude eskuartean edukitzeko.\nKaxatxo miragarri hau Maiatzean jarri zuten interneten salgai. Edozein Mac edo PC-ri konekta dakioke eta honen bitartez erabiltzaileak ordenagailu aurrean egiten dituen esku eta atzamarren mugimendua jaso daiteke.\nHonek zer ahalbidetzen du? Ukigarria ez den edozein monitore ukigarri bihurtzen du. Gaur egun horrelako beste edozein sentsore baino 200 aldiz zehatzagoa da. Gainera berau garatzen duen enpresak akordioak egin ditu hardware eta software enpresekin teknologia hau bultzatu asmoz. Beraien web orrian aplikazio ezberdinak eskuragarri daude probak egin nahi dituen ororentzat.\nSentsorez josia dagoen besoko hau jazten duek orok, beso eta eskuaren mugimenduen bitartez edozein gailu kontrolatzeko ahalmena eduki dezake. Muskuluen mugimendua antzeman dezake eta informazio hau da ordenagailuak prozesatzen duena atzamar bat, eskumuturra edo besoa alde batera edo bestera mugitzen duen ala ez jakiteko.\nBeste bi gailuak ez bezala, besoko hau edozein ordenagailu edo telefono mugikorretara konekta daiteke Bluetooth bitartez. Adibidez, telefono dei bat jaso dezakegu eskuarekin telefonoz ari garenaren itxurak egiteko erabiltzen dugun keinua eginez bakarrik.\nKickstarter programaren bitartez finantzatu da eta lehenego unitateak 2014aren hasieran ailegatuko zaizkie erreserbaturik dituzten garatzaileei.\nTeknologiak duen abiada ikusita, laister izango naiz berriz gai honen inguruko beste post bat idazten...\nJon Ercilla2013-10-29RSSEtiketak:kinect nui Tweet© 2017, Garoa Librería & Web Consulting S.L. | +34 943 83 25 07 | consulting@egaroa.comSite by illarra.comTwitter | Google+ | LinkedIn


Begiak zerumugan - Nontzeberri\nTitulu horrekin osatu dute Miren Agur Meabe idazleak eta Ane Pikaza artistak poema eta ilustrazio ederrez hornituriko lana (Begiak zerumugan, Elkar).\nIdazle batek zerumuga ikusten du poemetan, eta artista batek zerumuga ikusten du ilustrazioetan. Kasu honetan, Miren Agur Meabek urteak bete arren, adinez zahartu gabe, haurtzaroko ahotsei, soinuei, paisaiei antzematen jarraitzen dieten irakurleei idatzi dizkie poemok.\n“Haize-arrosa batek gidaturiko bidaia proposatzen digu, bidean aurkezten duen paisaia oro sentimendu bihurtuz. Jolas batean bezala, poemetako bakoitzari darion musikari jarraituz, osatuko du irakurleak poema-liburu honen pentagrama, behin eta berriz irakurria izan dadin, eta musikak harrapatuta, doinu ezti eta askeek liluratuta, eramango dute irakurlea azken poemaraino”.\nMiren Agur Meaberentzat zerumugari begiratzea abiatzeko bultzada izan daiteke, eta Ane Pikazarentzat ostera, bere zerumuga amaierarik ez duen mundu onirikoan dago.\n“Biak ala biak aske eta eskutik ibili dira liburu honetan, iluntasunetik argitasunera eraman dituen zerumugako bidearen zati batean”.\n“Uda Jazz” jaialdia uztailean eta abuztuan, Bilbon\nArkeologia suspertzeko diru-laguntzak, Bizkaian\nXabier Lete prosagile ezezaguna\nHitza da daukazun bakarra